
Par piekļuves kontroles nomaiņu Čiekurkalna 1. līnijā 1 K-1, Rīgā

Dokumenta datums ir tā 
elektroniskās parakstīšanas datums

Valsts akciju sabiedrība “Valsts nekustamie īpašumi”, reģistrācijas Nr.40003294758, ko saskaņā ar ____________ pilnvaru Nr. __________ pārstāv ________________, no vienas puses, un
__________ “_________”, reģistrācijas Nr. ____________, kuru uz ______ pamata pārstāv tās ______________ ___________________ (turpmāk – Uzņēmējs), no otras puses,
pamatojoties uz Iepirkuma “Par piekļuves kontroles nomaiņu Čiekurkalna 1. līnijā 1 K-1, Rīgā” (VNĪ ___________________) rezultātiem noslēdz šādu līgumu (turpmāk – Līgums):
1. LĪGUMĀ LIETOTIE TERMINI 
Puse/Puses – Pasūtītājs un Uzņēmējs, vai abi kopā.  
Objekts – ēku un teritorijas komplekss Čiekurkalna 1. līnija K1, Rīga, kadastra numurs 01000870368, t.sk.: ēka Čiekurkalna 1. līnija K1, Rīga, kadastra apzīmējums 01000870368001, ēka Čiekurkalna 1. līnija K2, Rīga, kadastra apzīmējums 01000870368002, ēka Čiekurkalna 1. līnija K3, Rīga, kadastra apzīmējums 01000870368003, ēka Čiekurkalna 1. līnija K4, Rīga, kadastra apzīmējums 01000870368004, ēka Čiekurkalna 1. līnija K5, Rīga, kadastra apzīmējums 01000870368005, ēka Čiekurkalna 1. līnija K6, Rīga, kadastra apzīmējums 01000870368006, ēka Čiekurkalna 1. līnija K7, Rīga, kadastra apzīmējums 01000870368007, ēka Čiekurkalna 1. līnija K8, Rīga, kadastra apzīmējums 01000870368008. 
Objekta lietotājs - Latvijas republikas Iekšlietu ministrija un tās padotības iestādes.
Sistēma – piekļuves kontroles sistēma.
Darbi – esošās Sistēmas nomaiņas darbi, t.sk. projektēšana un izbūve, atbilstoši Tehniskajā specifikācijā (1.pielikums) noteiktajām tehniskajām un organizatoriskajām prasībām, kā arī to pieņemšana ekspluatācijā un nodošana Pasūtītājam, saskaņā ar Līgumu un tā pielikumiem.  
Līgumcena – Līgumā norādītā kopējā summa (bez pievienotās vērtības nodokļa), kuru, saskaņā ar finanšu piedāvājumu (2.pielikums), Pasūtītājs maksās Uzņēmējam par pilnā apjomā un Līgumā noteiktos termiņos atbilstoši Darba uzdevumam veiktiem un Pasūtītāja pieņemtajiem Darbiem. Līgumcena ietver pilnu samaksu par Līguma ietvaros paredzēto saistību pilnīgu izpildi, tai skaitā, bet ne tikai, visas izmaksas, kas saistītas ar Darbu veikšanu pilnā apjomā, ieskaitot Sistēmas piegādes, uzstādīšanas, montāžas, aprīkojuma, materiālu, darbaspēka, tehnikas, darbarīku, nepieciešamo palīgdarbu izmaksas, Lietotāja personāla apmācības un garantijas saistību izpildes izmaksas, nodokļus (izņemot pievienotās vērtības nodokli), apdrošināšanas un Bankas/Apdrošinātāja garantiju izmaksas, izdevumus, kas saistīti ar visu nepieciešamo dokumentu saņemšanu u.c. izmaksas, kas nepieciešamas Līguma izpildei.  
Darbu izpildes vietas pieņemšanas un nodošanas akts – akts, kas apliecina Objekta (vai tā daļas) nodošanu Uzņēmējam Darbu izpildei. Darbu izpildes vietas pieņemšanas un nodošanas akta parauga forma pievienota Līguma pielikumā (3.pielikums). 
Projektēšanas Darbu pieņemšanas un nodošanas apstiprinājums – Pasūtītāja izdots dokuments, kas apliecina, ka Uzņēmējs ir veicis priekšizpētes Darbus, kuru rezultātā ir sagatavojis tehniskās apsekošanas atzinumu un veicis Sistēmas tehniskā projekta izstrādi. 
Darbu izpildes akts – akts, kurā tiek dokumentēti attiecīgā periodā faktiski izpildītie Darbi.
Darbu pieņemšanas un nodošanas akts – akts, kas apliecina Līgumā noteikto Darbu izpildi un pēc tā parakstīšanas apliecina Darbu pieņemšanu no Pasūtītāja puses. Darbu pieņemšanas un nodošanas akta parauga forma pievienota Līguma pielikumā (4.pielikums).
Garantijas laiks – Līgumā paredzētais laika periods, kas iesākas no Darbu pabeigšanas dienas, kas tiek norādīta Darbu pieņemšanas un nodošanas aktā Garantijas laikā Uzņēmējam ir pienākums novērst konstatētos Darbu defektus un/ vai nepilnības Līgumā noteiktajā kārtībā noteiktajos termiņos.
Darbu defekti - Garantijas laikā konstatēta Sistēmas nespēja saglabāt pienācīgu darbības kvalitāti vai lietošanas īpašības, vai arī atsevišķai Uzņēmēja uzstādītai iekārtai vai iekārtām konstatēti trūkumi, bojājumi, darbības neprecizitātes vai citas nepilnības.
Defektu akts – Pasūtītāja un Uzņēmēja pārstāvju Objektā uz vietas sastādīts akts, kurā konstatēti Darbu defekti, kā arī norādīts laiks to novēršanai. 
Bankas/Apdrošinātāja garantija – kredītiestādes/apdrošināšanas sabiedrības neatsaucama apņemšanās pēc Pasūtītāja, kā Bankas/Apdrošinātāja garantijas saņēmēja, pieprasījuma maksāt Pasūtītājam naudas summu, kas nepārsniedz Bankas/Apdrošinātāja garantijā noteikto summu, ja Uzņēmējs neizpilda savas Līgumā noteiktās saistības, par kurām izdota Bankas/Apdrošinātāja garantija. Līguma saistību izpildes Bankas/Apdrošinātāja garantijas veidnes pievienotas Līguma pielikumā (5.pielikums), tās saturam jāatbilst Līgumam pielikumā pievienotajai atbilstošajai (bankas vai apdrošināšanas sabiedrība) veidnei un tajā nevar tikt iekļauti papildus ierobežojumi. 
Autortiesību objekts – Uzņēmēja veiktā radošā darba rezultātā radītā Sistēmu izbūvei un modernizācijai nepieciešamā dokumentācija un citi materiālie objekti.
Nepārvarama vara - no Pušu gribas neatkarīgi notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.) un kurus Puses nevarēja paredzēt un novērst.
2. LĪGUMA PRIEKŠMETS
2.1. Pasūtītājs uzdod un Uzņēmējs apņemas veikt Darbus.
2.2. Precīzs Darbu apraksts ir norādīts Tehniskajā specifikācijā un tās pielikumos.

3. LĪGUMCENA UN NORĒĶINU KĀRTĪBA
3.1. Atbilstoši Uzņēmēja iesniegtajam finanšu piedāvājumam par Līgumā noteikto Darbu kvalitatīvu, savlaicīgu un pilnīgu izpildi, ir noteikta Līgumcena ______,__ EUR (____________________ euro un __ centi), bez pievienotās vērtības nodokļa.
3.2. Pasūtītājs veic samaksu Uzņēmējam šādā kārtībā:
3.2.1. 28 dienu laikā pēc Projektēšanas Darbu pieņemšanas un nodošanas akta parakstīšanas un Līguma noteikumiem atbilstoša Uzņēmēja sagatavota rēķina saņemšanas ______,__ EUR (____________________ euro un __ centi), bez pievienotās vērtības nodokļa saskaņā ar Finanšu piedāvājumā norādīto cenu par Tehniskā projekta izstrādi, tajā skaitā Sistēmas priekšizpētes veikšanu un tehniskās apsekošanas atzinuma sagatavošanu saskaņā ar Līgumā noteiktajām prasībām;
3.2.2. 14 dienu laikā pēc Darbu izpildes akta, kurā norādīts iepriekšējā mēneša laikā izpildīto Darbu apjoms un izmaksas t.sk., atbilstoši faktiskajai situācijai aizpildītu Forma 2 vai Forma 3, parakstīšanas un Līguma noteikumiem atbilstoša Uzņēmēja sagatavota rēķina saņemšanas Līgumcenas daļu par iepriekšējā mēneša laikā izpildītajiem Darbiem, tajā skaitā attiecīgajā periodā nodrošināto autoruzraudzību.
3.2.3. 28 dienu laikā pēc Darbu pieņemšanas un nodošanas akta parakstīšanas un Līguma noteikumiem atbilstoša Uzņēmēja sagatavota rēķina saņemšanas atlikušo Līgumcenas daļu. 
Līguma darbības laikā izmaiņas Līgumcenā var tikt veiktas tikai Līgumā un Publisko iepirkumu likumā paredzētajā kārtībā un apmērā. 
Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai iekārtu, materiālu izmaksām, nodokļu likmes vai nodokļu un citu normatīvo aktu izmaiņām, kas stāsies spēkā visā Līguma darbības laikā vai, kas stājušās spēkā pirms Līguma spēkā stāšanās, un jebkuriem citiem objektīvi pamatotiem un pierādāmiem apstākļiem, kas varētu ietekmēt Līgumcenu. 
Uzņēmējam nav tiesības prasīt papildu samaksu, ja Darbu izpildes laikā tiek konstatēts, ka Uzņēmējs nav iekļāvis visus nepieciešamos darbus un/vai iekārtas, materiālus un/vai izmaksas, saskaņā ar Tehnisko specifikāciju, kļūdījies Darbu cenās, nav piedāvājis cenu par visu Darbu apjomu, kas nepieciešami Darbu pilnīgai pabeigšanai saskaņā ar Līguma un tā pielikumu noteikumiem. Šajā punktā minētās papildu izmaksas, kas nepieciešamas, lai veiktu Darbus pilnā apjomā un atbilstošā kvalitātē, sedz Uzņēmējs. 
Uzņēmējs, sagatavojot rēķinu, tajā iekļauj informāciju par Līguma datumu, numuru.  Puses vienojas, ka Uzņēmējs iesniedz rēķinu, nosūtot to uz Pasūtītāja elektroniskā pasta adresi rekini@vni.lv.  Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis. 
Par rēķina samaksas dienu tiek uzskatīta diena, kad Uzņēmēja bankas norēķinu kontā ir saņemts Pasūtītāja veiktais maksājums. 
Pasūtītājs ir tiesīgs ieturēt līgumsodu un zaudējumus, kas Pasūtītājam radušies Līgumā noteiktajos gadījumos no Uzņēmēja jebkura maksājuma, kas Uzņēmējam pienākas, pamatojoties uz šo Līgumu, pirms tā izmaksas Uzņēmējam.
4. DARBU IZPILDES TERMIŅŠ UN KĀRTĪBA 
Uzņēmējs ir tiesīgs uzsākt Darbus pēc Līguma spēkā stāšanās, kā arī pēc tam, kad ir izpildītas visas prasības, kas Līgumā un Tehniskajā specifikācijā noteiktas attiecībā uz valsts noslēpuma objektu un klasificētas informācijas aizsardzību, un Līguma 10.1. un 10.3.punktā minēto dokumentu iesniegšanas Pasūtītājam. 
Uzņēmējs apņemas izpildīt Darbus 8 mēnešu laikā pēc Līguma spēkā stāšanās dienas, ievērojot Tehniskajā specifikācijā noteikto starptermiņu. 
Uzņēmējs apņemas Darbus veikt atbilstoši Līgumā un Tehniskajā specifikācijā noteiktajām prasībām.
Uzņēmējs veic Sistēmas uzstādīšanu Objektā, nenodarot bojājumus Objektam un/vai Pasūtītāja un/vai Objekta lietotāja mantai, bet gadījumā, ja bojājumi nodarīti, apņemas nekavējoties, bet, ja tas nav iespējams, tad Pasūtītāja norādītajā termiņā, tos novērst par saviem līdzekļiem un atlīdzināt Pasūtītājam zaudējumus.
Darbu pilnīgu izpildi un nodošanu Pasūtītājam apliecina Pušu parakstīts Darbu pieņemšanas un nodošanas akts.
Līgumā noteiktais Darbu izpildes termiņš var tikt pagarināts, Pusēm vienojoties, par laika periodu, par kādu tiek kavēta Līguma izpilde, ja:
4.6.1. Uzņēmēja līgumsaistību izpilde tiek kavēta Pasūtītāja vai trešo personu rīcības un no Uzņēmēja neatkarīgu apstākļu dēļ;
4.6.2. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes/saskaņojuma sniegšanai, kas nepieciešams Darbu izpildei, un bez atbildes/saskaņojuma saņemšanas nav iespējama Līgumā noteikto saistību izpilde;
4.6.2. pagarinājums nepieciešams, lai īstenotu Darbu izmaiņas;
4.6.3. izpildes termiņa pagarināšanas nepieciešamība ir radusies vai ir nepieciešama Nepārvaramas varas dēļ vai tai ir cits objektīvs no Uzņēmēja gribas neatkarīgs iemesls, kuru Uzņēmējs iepriekš nevarēja paredzēt un novērst. 
5. DARBU NODOŠANAS UN PIEŅEMŠANAS KĀRTĪBA
Projektēšanas Darbu pieņemšana
Pēc projektēšanas Darbu pabeigšanas Uzņēmējs par to informē Pasūtītāju un lūdz Pasūtītāju izsniegt Projektēšanas darbu nodošanas un pieņemšanas apstiprinājumu.
Pasūtītājs 14 dienu laikā no lūguma saņemšanas dienas izvērtē Uzņēmēja iesniegto dokumentāciju un:
5.1.1. izsniedz projektēšanas Darbu nodošanas un pieņemšanas apstiprinājumu, ja dokumentācija atbilst Līguma prasībām;
5.1.2. neizsniedz projektēšanas Darbu nodošanas un pieņemšanas apstiprinājumu, bet, norādot konstatētās neatbilstības, atgriež iesniegtos dokumentus Uzņēmējam neatbilstību novēršanai, ja dokumentācija neatbilst Līguma prasībām.
Pasūtītājs ir tiesīgs neizdot projektēšanas Darbu nodošanas un pieņemšanas apstiprinājumu līdz brīdim, kad Uzņēmējs ir novērsis visas Pasūtītāja konstatētās neatbilstības. 
Ja Līguma 5.2.punktā norādītajā termiņā Pasūtītājs nav izsniedzis projektēšanas Darbu nodošanas un pieņemšanas apstiprinājumu, ne arī noraidījis Uzņēmēja iesniegtos dokumentus un, ja projektēšanas Darbi būtībā atbilst Līguma prasībām, tiek uzskatīts, ka projektēšanas Darbu nodošanas un pieņemšanas apstiprinājumus ir izdots pēdējā šī perioda dienā.
Ikmēneša Darbu pieņemšana
Pasūtītājs katru mēnesi pieņem iepriekšējā mēnesī izpildītos Darbus. Šādā gadījumā Uzņēmējs Darbu izpildes laikā pēc katra mēneša beigām, bet ne vēlāk kā līdz kārtējā mēneša desmitajam datumam, iesniedz Pasūtītājam elektroniskā formā atbilstoši faktiskajai situācijai aizpildītu Forma 2 vai Forma 3, un ar drošu elektronisko parakstu parakstītu Darbu izpildes aktu, kurā tiek norādīts iepriekšējā mēneša laikā izpildīto Darbu apjoms un izmaksas. Pasūtītājs Darbus pieņem un Darbu izpildes aktu paraksta vai arī ceļ pamatotus iebildumus minēto aktu parakstīt 14 dienu laikā no Darbu izpildes akta saņemšanas.
Ja Pasūtītājs nepieņem Darbus, tas iesniedz Uzņēmējam rakstveida pretenziju, norādot ar Līgumu pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti, vai ar atbildīgo būvuzraugu saskaņotu defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Uzņēmējs 14 dienu laikā no defektu akta saņemšanas dienas iesniedz Pasūtītājam atbildīgā Darbu vadītāja parakstītus pamatotus rakstiskus iebildumus par defektu aktā konstatētajām  nepilnībām.
Ja Pasūtītājs neparaksta Darbu izpildes aktu Līguma 5.5.punktā minētajā termiņā, kā arī neiesniedz Uzņēmējam Līguma 5.6. punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs attiecīgajā mēnesī izpildītos Darbus ir pieņēmis Līguma 5.5.punktā noteiktā termiņa pēdējā dienā un Darbu izpildes akts stājās spēkā bez pasūtītāja Paraksta.
Ja Pasūtītājs nepiekrīt atbildīgā Darbu vadītāja iebildumiem attiecībā uz defektu aktā iekļautajiem izpildīto Darbu apjomiem vai defektiem, Pasūtītājam ir pienākums pasūtīt ekspertīzi par veikto Darbu kvalitāti. Ekspertīzes uzdevums ir noteikt Darbu vai Darbu daļas atbilstību normatīvo aktu un pasūtītāja noteiktajām prasībām, kā arī faktiski izpildīto Darbu apjomu atbilstību Tehniskajai specifikācijai, atbilstošo būvizstrādājumu un tiem atbilstošās iestrādes tehnoloģijas piemērošanu. Eksperta pakalpojumus apmaksā tā Puse, kura, atbilstoši ekspertīzes slēdzienam, ir pieļāvusi maldību strīdā. Ja strīdā maldību ir pieļāvušas abas Puses, eksperta pakalpojumus Puses apmaksā vienādās daļās.
Ja Darbu ekspertīze neapstiprina Pasūtītāja defektu aktā norādīto vai veikto būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
Ja Uzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu,specifiku, meteoroloģiskos apstākļus, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs. Defektu novēršanai noteiktais termiņš nav uzskatāms par Līguma 4.2.punktā noteiktā Darbu izpildes termiņa pagarinājumu.
Ja defekti ir konstatēti daļā no Darbiem, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Darbu izpildes aktā. Pēc Pasūtītāja pieprasījuma Uzņēmējs iesniedz precizētu Darbu izpildes aktu, iekļaujot tajā Darbus, kuros defekti nav konstatēti.
Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
Visu izpildīto Darbu pieņemšana
Uzņēmējs iesniedz Pasūtītājam Darbu izpildes aktu par pēdējā mēnesī izpildītajiem Darbiem.
Uzņēmējs nodrošina visas nepieciešamās darbības un dokumentāciju Objekta nodošanai ekspluatācijā atbilstoši būvniecību regulējošajiem normatīvajiem aktiem (ja attiecināms).
Uzņēmējs paziņo Pasūtītājam par Darbu izpildi, iesniedzot Pasūtītājam no savas puses parakstītu Darbu pieņemšanas un nodošanas aktu pēc tam, kad Uzņēmējs ir pilnībā izpildījis visus Darbus, nodevis Pasūtītājam Sistēmas dokumentāciju (ražotāja dokumentāciju, kopšanas instrukcijas, garantiju apliecinošus dokumentus u.c.) un lietošanas instrukcijas, kā arī Pasūtītājs ir veicis nepieciešamās pārbaudes un ir atzinis, ka Darbi ir pabeigti un veikti atbilstoši Līguma noteikumiem. Kā arī Pasūtītāja norādītajā termiņā ir novērsti visi Darbu un iekārtu un materiālu (to kvalitātes) defekti, neatbilstības un nepilnības, un Uzņēmējs ir veicis Sistēmas uzturēšanas un lietošanas apmācību Objekta lietotāja personālam. 
Pasūtītājs 14 dienu laikā paraksta Darbu pieņemšanas un nodošanas aktu, ja ir izpildīti visi Līguma 5.14 un 5.15.punktā minētie priekšnosacījumi, vai arī aktu neparaksta, minot iemeslus un norādot darbus, kas Uzņēmējam jāveic, lai Pasūtītājs varētu parakstīt Darbu pieņemšanas un nodošanas aktu. Tādā gadījumā Uzņēmējam ir pienākums izpildīt šos darbus pirms nākamā paziņojuma par darbu izpildi. Pasūtītājs ir tiesīgs parakstīt Darbu pieņemšanas un nodošanas aktu, pieņemot Darbus ar tādiem maznozīmīgiem neizpildītiem darbiem un defektiem, kas būtiski neietekmēs Darbu izmantošanu tiem paredzētajiem mērķiem, kā piemēram, nepabeigta apdare un tamlīdzīgi trūkumi. Šādā gadījumā Darbu pieņemšanas un nodošanas aktā jāuzskaita attiecīgie maznozīmīgie neizpildītie darbi un defekti, kā arī jāparedz termiņš to novēršanai.
Veicot Darbu pārbaudi, Pasūtītājs ir tiesīgs pieaicināt ekspertu.
Gadījumā, ja Uzņēmējs nepilda savas saistības un nenovērš Pasūtītāja norādītos Darbu, t.sk. izstrādāto dokumentu, trūkumus un/vai neatbilstības, Pasūtītājam ir tiesības piesaistīt papildus darbaspēku attiecīgo trūkumu novēršanas darbu izpildei, un Uzņēmēja pienākums ir 7 dienu laikā apmaksāt Pasūtītājam attiecīgos izdevumus, vai arī Pasūtītājam ir tiesības attiecīgos izdevumus un/vai zaudējumus ieturēt no jebkura maksājuma, kas pamatojoties uz šo Līgumu, pienākas Uzņēmējam, pirms tā izmaksas Uzņēmējam.
Darbu izpildi apliecina abpusēji parakstīts Darbu pieņemšanas un nodošanas akts. Darbu pieņemšanas un nodošanas akta parakstīšana neatbrīvo Uzņēmēju no atbildības par Sistēmas garantijas saistībām, tajā skaitā par trūkumiem, kas konstatēti Garantijas laikā, bet radušies Darbu izpildes laikā.
6. UZŅĒMĒJA PIENĀKUMI UN TIESĪBAS
6.1. Uzņēmēja pienākumi:
6.1.1. ar pienācīgu rūpību kvalitatīvi izpildīt Darbus ar saviem darba rīkiem, ierīcēm un darbaspēku, organizēt un veikt darbus u.c. uzdevumus, kas nepieciešami Darbu izpildei atbilstoši Līguma noteikumiem un pabeigt Darbus Līgumā norādītajā termiņā;
6.1.2. pirms Darbu uzsākšanas saskaņot ar Pasūtītāju Darbu organizācijas jautājumus; 
6.1.3. veikt Darbus Objektā ar Pasūtītāju un Objekta lietotāju saskaņotos laikos;
6.1.4. Darbu izpildē ņemt vērā Līgumā, Tehniskajā specifikācijā un tās pielikumos ietvertās prasības un norādīto informāciju, kā arī normatīvo aktu prasības;
6.1.5. nodrošināt iekārtu un materiālu pareizu un kvalitatīvu glabāšanu un izmantošanu Darbu procesā, Darbu veikšanai izmantot tikai kvalitātes prasībām atbilstošus izstrādājumus, ņemot vērā Tehniskajā specifikācijā izvirzītās prasības;
6.1.6. veikt visu Darbu veikšanai nepieciešamo izstrādājumu piegādi;
6.1.7. pēc attiecīga Pasūtītāja pieprasījuma saņemšanas nekavējoties pārtraukt un/vai apturēt Darbus un novērst Pasūtītāja norādītos trūkumus;
6.1.8. līdz Darbu nodošanai Pasūtītājam ar Darbu pieņemšanas un nodošanas aktu būt atbildīgam par iekārtām un materiāliem;
6.1.9. Darbu izpildes laikā Objektā nodrošināt Objekta funkcionālo darbību un ievērot Objekta iekšējās kartības un drošības noteikumus, būt atbildīgam par darba drošības noteikumu, ugunsdrošības prasību ievērošanu un darba aizsardzības pasākumu veikšanu Objektā. Uzņēmējs ir atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā;
6.1.10. informēt Pasūtītāja pilnvaroto pārstāvi vismaz 5 dienas iepriekš, uzaicinot veikt iepriekšēju pārbaudi, ja kādu Darbu daļu paredzēts aizsegt vai arī kādas Darbu daļas vēlāka pārbaude varētu būt apgrūtināta kādu citu iemeslu dēļ;
6.1.11. Darbu veikšanas laikā nodrošināt Pasūtītāja pārstāvjiem iespēju pārbaudīt jebkuru Darbu izpildes gaitu;
6.1.12. nekavējoties, bet ne vēlāk kā 7 dienu laikā rakstiski paziņot Pasūtītājam par jebkādiem apstākļiem, kas var kavēt Darbu pabeigšanu Līgumā norādītajā termiņā, pasliktināt Darbu kvalitāti, vai kā citādi negatīvi ietekmēt veicamos Darbus un Objektu;
6.1.13. nodrošināt Pasūtītājam un Objekta lietotājam pieeju vietām, kur notiek Darbi;
6.1.14. Sistēmu ierīkošanas vietās nodrošināt tīrību un kārtību, maksimāli samazinot atkritumu rašanos un piesārņojuma rašanās iespēju;
6.1.15.  nodrošināt Darbu izpildes laikā Objektā radušos atkritumu (tajā skaitā būvgružu) izvešanu uz attiecīgo atkritumu poligonu/izgāztuvi. Ja Uzņēmējs šo pienākumu neveic pēc pirmā Pasūtītāja pieprasījuma, Pasūtītājam ir tiesības organizēt būvgružu aizvākšanu pašam vai uzdot to darīt trešajām personām, pēc tam attiecīgās izmaksas ieturot no šī Līguma ietvaros Uzņēmējam veicamajiem maksājumiem;
6.1.16. iesniegt Pasūtītājam izziņu par izvesto būvgružu un Darbu izpildes rezultātā radušos atkritumu nodošanu atkritumu savākšanas un šķirošanas vietā pēc attiecīgo atkritumu nogādāšanas uz atkritumu savākšanas un šķirošanas vietu;
6.1.17. atlīdzināt maksu par Darbu izpildes laikā patērēto elektroenerģiju un citiem komunālajiem pakalpojumiem, ja tiek patērēti šādi resursi Sistēmas ierīkošanas vietā; 
6.1.18. novērst Darbu veikšanas rezultātā Objektam nodarītos bojājumus un atlīdzināt zaudējumus, kas radušies Uzņēmēja, tā darbinieku, speciālistu vai citu Darbu izpildē Uzņēmēja iesaistīto personu rīcības rezultātā;
6.1.19. nodrošināt, ka Darbu veikšanā tiks iesaistīti tikai kvalificēti darbinieki un speciālisti, kuriem ir visas nepieciešamās atļaujas/sertifikāti/licences, ja tādas nepieciešamas saskaņā ar normatīvajiem aktiem, un pieredze Darbu veikšanā;
6.1.20. Pēc Pasūtītāja Darbu pieteicēja vai Pasūtītāja pilnvarotās personas pieprasījuma Pasūtītāja noteiktajā termiņā nodot Pasūtītājam Uzņēmēja darbinieku/speciālistu datus to apstrādei ar mērķi nodrošināt Objekta drošības prasību ievērošanu, veicot Darbus Objektā;
6.1.21. pildīt Pasūtītāja pilnvarotā pārstāvja vai nozīmētā būvuzrauga prasības;
6.1.22. pēc Pasūtītāja pilnvarotā pārstāvja vai Pasūtītāja nozīmētā būvuzrauga pieprasījuma saņemšanas, nekavējoties pārtraukt un/vai apturēt Darbus un novērst Pasūtītāja un/vai būvuzrauga norādītos trūkumus;
6.1.23. saņemot Pasūtītāja rakstveida pretenziju par Darbiem, iesniegto dokumentu, Darbu kvalitātes u.c. defektiem, trūkumiem vai neatbilstībām, novērst pretenzijā norādītos trūkumus, defektus un/vai neatbilstības Līgumā, bet, ja Līgumā šādi termiņi nav noteikti, pretenzijā norādītajā termiņā;
6.1.24. iepazīstināt Pasūtītāju ar patiesu un pilnīgu informāciju par iekārtu kvalitāti, ražotāja garantijas noteikumiem un Sistēmas tehniskās ekspluatācijas un garantijas noteikumiem;
6.1.25. ne vēlāk kā līdz Darbu nodošanai Pasūtītājam nodrošināt Pasūtītāju ar visu nepieciešamo dokumentāciju un instrukcijām;
6.1.26. Līguma prasībām neatbilstošu iekārtu un materiālu piegādes gadījumā apmainīt tās pret jaunām, Līguma prasībām atbilstošām iekārtām un materiāliem;
6.1.27. par saviem līdzekļiem saņemt normatīvajos aktos noteiktos saskaņojumus, atzinumus, atļaujas u.c., kādas nepieciešamas Darbu izpildei;
6.1.28. nodrošināt Sistēmas un Darbu garantiju un garantijas remontu atbilstoši Līgumā noteiktajām prasībām;
6.1.29. pirms Darbu pieņemšanas veikt Pasūtītāja norādītā personāla instruktāžu un apmācību Tehniskajā specifikācijā norādītajā apjomā attiecībā uz Sistēmas darbību un lietošanu. Nepareizas instruktāžas un/vai apmācības gadījumā Uzņēmējs atbild par uzstādītās Sistēmas un Objektā esošu iekārtu un/vai sistēmu bojājumiem un/vai darbības traucējumiem un par saviem līdzekļiem novērš bojājumus un/vai darbības traucējumus Līgumā noteiktā kārtībā;
6.1.30. ievērot Pasūtītāja prasības par Darbu izpildi un/vai Līgumā noteikto saistību izpildi;
6.1.31. Garantijas laikā uzturēt spēkā Līguma 10.nodaļā [Apdrošināšana un bankas/ apdrošinātāja garantija] noteikto bankas/ apdrošinātāja garantiju atbilstoši Līgumā noteiktajām prasībām;
6.1.32. veikt citus Tehniskajā specifikācijā noteiktos pienākumus. 
6.2. Uzņēmēja tiesības:
6.2.1. pieprasīt no Pasūtītāja Darbu veikšanai nepieciešamo informāciju, dokumentāciju un saskaņojumus, kas ir Pasūtītāja rīcībā un kurus saskaņā ar šo Līgumu Izpildītājam nav pienākums izstrādāt un/vai saņemt pašam;
6.2.2. paļauties, ka Pasūtītāja nodrošinātā informācija ir patiesa;
6.2.3. saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Darbiem.
7. PASŪTĪTĀJA PIENĀKUMI UN TIESĪBAS
7.1. Pasūtītāja pienākumi: 
7.1.1. pēc Uzņēmēja pieprasījuma 7 dienu laikā sniegt Uzņēmējam atbildes uz uzdotajiem jautājumiem, sniegt pieprasītos tehniskos risinājumus un citas ziņas, kuras nepieciešamas Uzņēmēja pienākumu izpildei, un kurus saskaņā ar šo Līgumu Uzņēmējam nav pienākums izstrādāt un/vai saņemt pašam. Pasūtītājs ir atbildīgs par tā nodrošinātās informācijas patiesumu, bet ne pilnīgumu, ciktāl Uzņēmējam veicamās priekšizpētes ietvaros pašam ir pienākums iegūt pilnīgu informāciju Darbu izpildei Līgumā noteiktajā apjomā un kārtībā;
7.1.2. Uzņēmējam Darbu izpildei nepieciešamos saskaņojumus vai pamatotus atteikumus izsniegt 7 dienu laikā no visu nepieciešamo dokumentu un informācijas saņemšanas, izņemot, ja Līgumā ir noteikts cits termiņš;
7.1.3. nodrošināt Uzņēmējam brīvu pieeju un darba vidi Sistēmas uzstādīšanai;
7.1.4. piedalīties Darbu nodošanā un pieņemšanā;
7.1.5. pārbaudīt piegādāto iekārtu atbilstību Līguma noteikumiem pirms attiecīgo iekārtu vai Darbu pieņemšanas;
7.1.6. pieņemt Līgumā paredzētos Darbus, kas izpildīti kvalitatīvi un atbilstoši Līguma un normatīvo aktu prasībām un veikt to apmaksu Līgumā noteiktajā kārtībā un apmērā.
7.2. Pasūtītāja tiesības: 
7.2.1. pārbaudīt jebkurā laikā Darbu veikšanu Objektā;
7.2.2. norīkot būvuzraugu vai pilnvaroto pārstāvi Darbu uzraudzības veikšanai. Būvuzraugs vai pilnvarotais pārstāvis ir tiesīgs normatīvo aktu un/vai šī Līguma neievērošanas gadījumā apturēt Darbu izpildi līdz trūkumu/pārkāpumu novēršanai.
7.2.3. pieņemot Darbus, pieaicināt neatkarīgus ekspertus no speciālistu vidus;
7.2.4. pieprasīt informāciju par Līguma izpildes gaitu;
7.2.5. dot Uzņēmējam norādījumus attiecībā uz Darbu kārtību. Pasūtītāja norādījumi Uzņēmējam ir saistoši un obligāti pildāmi;
7.2.6. apsekot Darbu izpildes vietu, konstatēt, kā arī fiksēt aktā vai citā dokumentā, vai Uzņēmējs ievēro Tehniskās specifikācijas pielikumā pievienotajā dokumentā “VAS “Valsts nekustamie īpašumi” darba aizsardzības prasības uzņēmējiem, veicot būvdarbus” noteiktās un/ vai citu normatīvo aktu prasības, t.sk. darba aizsardzības, ugunsdrošības, elektrodrošības, vides aizsardzības un citas prasības. Pasūtītājam ir tiesības konstatēt “VAS “Valsts nekustamie īpašumi” darba aizsardzības prasības uzņēmējiem, veicot būvdarbus” noteikto prasību pārkāpumus, kā arī normatīvo aktu, t.sk. darba aizsardzības, ugunsdrošības, elektrodrošības, vides aizsardzības un citu prasību pārkāpumus. Pasūtīja konstatētais fakts - pārkāpums, kas fiksēts aktā vai citā dokumentā ir pamats piemērot Uzņēmējam līgumsodu, minētā dokumenta pielikumā “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktie līgumsodi” noteiktajā kārtībā un apmērā; 
7.2.7. iesniegt rakstisku pretenziju par Sistēmas un/vai Darbu, iesniegto dokumentu, Darbu un/vai iekārtu/ materiālu kvalitātes u.c. defektiem, trūkumiem vai neatbilstībām, vai Pasūtītāja norādījumu neievērošanu;
7.2.8. neapmaksāt Uzņēmēja rēķinus vai attiecīgi samazināt tajos norādīto summu par Darbiem, par kuriem Pasūtītājs Līgumā noteiktajā kārtībā ir iesniedzis rakstveida pretenziju un nav izdevis Darbu nodošanas un pieņemšanas apstiprinājumu vai parakstījis Darbu pieņemšanas un nodošanas aktu;
7.2.9. nepieņemt Darbus/Sistēmu, kā arī iekārtas un materiālus, ja tie neatbilst Līguma noteikumiem.
8. DARBU IZMAIŅAS
Līguma darbības laikā Līgumā un Publisko iepirkumu likumā noteiktajos gadījumos var veikt izmaiņas sākotnēji paredzētajos Darbos un/vai var tikt pielīgti Līgumā neparedzēti papildu Darbi šajā nodaļā noteiktajā kārtībā.
Nepalielinot Līgumcenu var veikt Līguma tehniskajā specifikācijā iekļauto Darbu, t.sk. atsevišķu iekārtu apjoma izmaiņas, samazinot un palielinot Darbu apjomus, kopā nepārsniedzot 50% no Līgumcenas pie nosacījuma, ka ieslēdzamo Darbu izmaksas nepārsniedz izslēdzamo Darbu izmaksas. Šādā gadījumā vienošanās pie Līguma nav jāslēdz. Darbu izmaiņas tiek apstiprinātas ar Darbu izmaiņu aktu, kuram pievienota darbu izmaiņu tāme.
Puses, noslēdzot vienošanos pie Līguma, var veikt šādas Darbu izmaiņas nepārsniedzot šajā punktā noteikto procentuālo apmēru:
8.1.1. izmaiņas Darbos, Darbu apjomos vai papildu darbus, var veikt, mainot Tehniskajā specifikācijā (pielikumā 1.1.pielikums_IP “Piekļuves kontroles sistēmas elementu kvalitāte un apjoms”) 1. tabulā noteikto iekārtu apjomu 20% robežās no tabulā minētā attiecīgās iekārtas skaita, kopumā nepārsniedzot 20% no Līgumcenas. Izmaiņas var veikt, ja to nepieciešamība izriet no Pasūtītāja (t.sk., Objekta lietotāja) prasību izmaiņām un/vai jaunām prasībām saistībā ar Objekta lietošanas funkcionāliem vai tehnoloģiskiem papildinājumiem, vai ekspluatācijas izmaksu samazināšanu;
8.1.2. ja, pamatojoties uz Publisko iepirkumu likuma 61.panta trešās daļas 2. vai 3.punktu vai 61.panta piekto daļu, tiek pielīgti papildu darbi, kuru dēļ zūd nepieciešamība veikt kādus no sākotnēji Līgumā iekļautajiem darbiem, tad Pusēm ir tiesības vienoties par izslēdzamiem Darbiem, kopumā nepārsniedzot 15% no Līgumcenas;
8.1.3. izmaiņas Publisko iepirkumu likuma 61.panta trešās daļas 2. vai 3. punktā un piektajā daļa minētajos gadījumos, ievērojot likumā noteikto apmēru.
Kad ir konstatēta nepieciešamība veikt izmaiņas Darbos, Uzņēmējs sagatavo darbu izmaiņu aktu, norādot izmaiņu apjomu un rašanās iemeslus, konstatāciju, būvizstrādājumu vai risinājumu savstarpējo salīdzinājumu, kā arī pēc nepieciešamības – fotofiksāciju, būvizstrādājumu atbilstību apliecinošus dokumentus, u.c. kopā ar ieslēdzamo un/vai izslēdzamo darbu tāmi. Uzņēmēja sagatavotu un parakstītu darbu izmaiņu aktu kopā ar tāmi Uzņēmējs iesniedz saskaņošanai Pasūtītājam.
Papildu Darbu cenas tiek noteiktas atbilstoši Finanšu piedāvājumā un/vai tāmēs norādītajām atbilstošu vienību cenām, bet, ja atbilstošu vienību cenas nav noteiktas, Pasūtītājs par atbilstošām uzskatīs cenas, kas noteiktas vadoties no attiecīgu/līdzīgu Darbu vienību/ iekārtu cenām tirgū.
Pasūtītājs 14 dienu laikā no tāmes saņemšanas dienas tāmi izskata un to saskaņo, vai arī sniedz pamatotu atteikumu tāmes vai kādas tāmē norādītās pozīcijas saskaņošanai.
Ja Pasūtītājs finansējuma trūkuma dēļ vai citu apsvērumu dēļ nevar saskaņot darbu izmaiņu aktu un tam pievienoto tāmi, Uzņēmējam ir pienākums piedāvāt alternatīvu risinājumu darbu izmaiņām vai papildu darbiem.
Ja Pasūtītājs nav saskaņojis darbu izmaiņu aktam pievienoto tāmi, Uzņēmējs, pamatojoties uz pušu parakstītajā darbu izmaiņu aktā norādīto, sagatavo precizētu tāmi par darbu apjomu izmaiņām un/vai papildu darbu izmaksām un iesniedz to atkārtotai izskatīšanai Pasūtītājam.
Ja Pasūtītājam ir objektīvs pamatojums, tad tam ir tiesības neslēgt vienošanos par šajā punktā minēto darbu izpildi arī pēc  Darbu izmaiņu akta un tāmes saskaņošanas.
Uzņēmējs ir tiesīgs veikt Darbu izmaiņas tikai tad, kad Puses ir saskaņojušas Darbu izmaiņu aktu un tam pievienoto tāmi vai parakstījušas vienošanos pie Līguma. Atšķirīga rīcība ir Uzņēmēja risks.
9. DARBU GARANTIJA
Garantijas laiks veiktajiem Darbiem, tajā skaitā Sistēmai ir 24 mēneši. 
9.1. Garantijas laikā Uzņēmējam ir pienākums Defektu aktā paredzētajos termiņos novērst Pasūtītāja konstatētos Darbu defektus un nodot attiecīgos darbus Pasūtītājam ar Garantijas darbu nodošanas un pieņemšanas aktu. 
9.2. Ja Garantijas laikā Pasūtītājs konstatē, ka Sistēma nesaglabā pienācīgu kvalitāti un lietošanas īpašības, vai arī atsevišķai uzstādītai iekārtai vai iekārtām tiek konstatēti trūkumi, bojājumi, darbības neprecizitātes vai citas nepilnības, tad Pasūtītājs paziņo par to Uzņēmējam, nosūtot rakstisku paziņojumu uz e-pasta adresi:__________________, un uzaicina Uzņēmēju sastādīt Defektu aktu, tajā paredzot termiņu Darbu defektu novēršanai. Uzņēmēja pārstāvim pēc paziņojuma saņemšanas jāierodas Objektā Pasūtītāja norādītajā vietā ne vēlāk kā nākamajā darbdienā. Uzņēmēja pārstāvja neierašanās gadījumā Pasūtītājam ir tiesības sastādīt Defektu aktu bez Uzņēmēja piedalīšanās. 
9.3. Ja Darbu defektu novēršanai Garantijas laika ietvaros tehniski nepieciešams ilgāks laiks nekā Defektu aktā norādītais, Uzņēmējs 5 dienu laikā no Defektu akta sastādīšanas dienas sagatavo rakstiskus paskaidrojumus, kuros norāda nepieciešamo Darbu defektu novēršanas termiņa pagarinājumu, kā arī attiecīgu pamatojumu, un iesniedz to Pasūtītājam saskaņošanai. Ja Pasūtītājs nesaskaņo Uzņēmēja termiņus, Uzņēmējs Darbu defektu novēršanas darbus veic Defektu aktā norādītajā termiņā.
9.4. Neatliekamus Darbu defektus, kas var radīt kaitējumu cilvēku veselībai, apkārtējai videi, nekustamā īpašuma vai Objekta ekspluatācijai (t.sk. kavē nekustamā īpašuma/Objekta normālu ekspluatāciju), Uzņēmējs uzsāk novērst nekavējoties, pēc Pasūtītāja pirmā pieprasījuma (t.sk. telefoniski un elektroniski sniegta), kā arī veic visus nepieciešamos pasākumus kaitīgo seku mazināšanai un novēršanai.
9.5. Ja Uzņēmējs Līguma 9.3., 9.4. vai 9.5.punktā noteiktajā termiņā nenovērš Darbu defektus, Garantijas laiks tiek pagarināts par laika periodu, kādu tiek kavēts Darbu defektu novēršanas termiņš.
Gadījumā, ja Uzņēmējs nepilda savas šajā Līguma nodaļā noteiktās saistības, Pasūtītājam ir tiesības piesaistīt trešās personas attiecīgo Darbu defektu novēršanai, un Uzņēmēja pienākums ir 7 dienu laikā pēc rēķina iesniegšanas apmaksāt Pasūtītājam attiecīgos izdevumus.
10. APDROŠINĀŠANA UN BANKAS/APDROŠINĀTĀJA GARANTIJA
10.1. Uzņēmējs apņemas iesniegt Pasūtītājam apdrošināšanas polises saskaņā ar Tehniskās specifikācijas pielikuma “Apdrošināšanas prasības” noteikumiem.
10.2. Ja apdrošināšanas polisei Līguma darbības laikā beidzas termiņš, Uzņēmējs iesniedz Pasūtītajam jaunus tāda paša veida un satura Tehniskās specifikācijas pielikumā “Apdrošināšanas prasības” noteiktos dokumentus ne vēlāk kā 14 dienas pirms iepriekšējās apdrošināšanas polises termiņa pēdējās dienas.
10.3. Uzņēmējam jāiesniedz Līguma izpildes nodrošinājums 10% apmērā no Līgumcenas Pasūtītājam 14 dienu laikā no Līguma spēkā stāšanās dienas. Līguma izpildes nodrošinājumu izdod Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde/ kredītiestādes filiāle/ārvalsts kredītiestādes filiāle vai apdrošināšanas sabiedrība/ārvalsts apdrošināšanas filiāle, kas Latvijas Republikas tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, un tam jāatbilst Līguma pielikumā pievienotajai atbilstošai (kredītiestāde vai apdrošināšanas sabiedrība) veidnei.
10.4. Līguma izpildes nodrošinājumam ir jābūt spēkā līdz Garantijas laika beigām un vēl 70 dienas pēc Garantijas laika paredzamā beigu datuma. 
10.5. Līguma izpildes nodrošinājumam jābūt, neatsaucamai, beznosacījumu, pirmā pieprasījuma garantijai. Ja tiek iesniegta apdrošināšanas sabiedrības garantija, kas ir kā pielikums polisei, tad polisē ir jābūt norādei, ka šajā garantijā ietvertie nosacījumi ir prioritāri attiecībā pret jebkuriem apdrošināšanas noteikumiem. Pirms Līguma izpildes nodrošinājuma izsniegšanas tā projektu Uzņēmējs saskaņo ar Pasūtītāju. Pasūtītājs var atteikties pieņemt Līguma izpildes nodrošinājumu, ja tas neatbilst Līguma pielikumā pievienotajai veidnei un, ja tiek iesniegta apdrošināšanas sabiedrības garantija, polisē nav ietvertas šajā Līguma nodaļā minētie nosacījumi.
10.6. Pēc Darbu pieņemšanas un nodošanas akta parakstīšanas Līguma izpildes nodrošinājuma summa tiek samazināta par 50% (piecdesmit procentiem). Tādējādi Pasūtītājam ir pienākums iesniegt garantijas devējam attiecīgu rakstisku iesniegumu, Līguma izpildes nodrošinājuma apmēra samazināšanai, kuru parakstījusi Pasūtītāju pārstāvēt tiesīgā persona.
10.7. Uzņēmējam jānodrošina, lai Līguma izpildes nodrošinājums paliek spēkā un ir realizējams līdz brīdim, kad Uzņēmējs ir izpildījis un pabeidzis Darbus un izpildījis visus Garantijas darbus.
10.8. Ja Uzņēmējs nepagarina Līguma izpildes nodrošinājumu līdz brīdim, kad palikušas 28 dienas līdz tā derīguma termiņa beigām, Pasūtītājam ir tiesības iekasēt visu Līguma izpildes nodrošinājuma summu kā nodrošinājumu visu no Līguma un normatīvajiem aktiem izrietošo Uzņēmēja saistību izpildei. Pasūtītājs atmaksā iekasēto un neizmantoto summu Uzņēmējam 28 dienu laikā no brīža, kad tas ir saņēmis jaunu Līguma noteikumiem atbilstošu Līguma izpildes nodrošinājumu un attiecīgu Uzņēmēja rēķinu.
10.9. Līdz Garantijas laika beigām Pasūtītājam ir tiesības izmantot Līguma izpildes nodrošinājumu jebkuru Pasūtītāja no Līguma vai normatīvajiem aktiem izrietošu Pasūtītāja prasījumu segšanai.
10.10. Gadījumā, ja Pasūtītājs uzdos Uzņēmējam veikt papildu darbus, tad Uzņēmējs ne vēlāk kā 14 dienu laikā pēc attiecīgās vienošanās par papildu darbu veikšanu spēkā stāšanās, iesniegs Pasūtītājam šajā nodaļā noteiktajām prasībām atbilstošu Līguma izpildes nodrošinājumu 10% apmērā no Līgumā sākotnēji noteiktās Līgumcenas un visu papildu darbu cenas kopsummas. Ja Uzņēmējs norādītajā termiņā neiesniedz šajā punktā noteiktajām prasībām atbilstošu Līguma izpildes nodrošinājumu, Pasūtītājam ir tiesības saņemt no Līguma izpildes nodrošinājumu summu, kas ir 10% apmērā no papildu darbu cenas kā nodrošinājumu no Līguma un normatīvajiem aktiem izrietošo Uzņēmēja saistību izpildei. Pasūtītājs atmaksā iekasēto un neizmantoto summu Uzņēmējam 28 dienu laikā no brīža, kad Pasūtītājs ir saņēmis jaunu Līguma noteikumiem atbilstošu Līguma izpildes nodrošinājumu un attiecīgu Uzņēmēja rēķinu.
10.11. Ja tiek iesniegta apdrošināšanas sabiedrības garantija, kas ir kā pielikums polisei, polišu sadalīšana ir pieļaujama, iesniedzot divas polises uzreiz Darbu izpildes sākumā, lai tiktu aptverts viss apdrošināšanas periods un nodrošināta polišu seguma apmēra nepārtrauktība (tiek samazināts tikai atbildības limits), kā arī jāparedz, ka polise, kas paredzēta uz Garantijas laiku, ietver segumu apdrošināšanas riskiem, kuri izriet no Darbu izpildes laika, bet defekti atklājušies Garantijas periodā. 
10.12. Ja tiek iesniegta apdrošināšanas sabiedrības garantija, kas ir kā pielikums polisei, tad polisē zem īpašajiem nosacījumiem ir jābūt atrunai, ka pēc Pasūtītāja parakstīta Darbu pieņemšanas un nodošanas akta saņemšanas no Uzņēmēja mēs samazināsim Garantijas summu par 50 % un par to nekavējoties informēsim Pasūtītāju.
11. LĪGUMA SPĒKĀ STĀŠANĀS UN IZBEIGŠANA
Līgums stājas spēkā dienā, kad Puses to ir parakstījušas un ir noslēgts uz laiku līdz Pušu saistību pilnīgai izpildei.  
Uzņēmēja saistību izpilde netiek uzskatīta par pabeigtu, kamēr Pasūtītājs nav izsniedzis Līguma izpildes apstiprinājumu, norādot datumu, kurā Uzņēmējs ir pabeidzis Līgumā noteikto saistību izpildi. Pasūtītājam jāizsniedz Līguma izpildes apstiprinājums 28 dienu laikā no Garantijas laika beigu datuma vai pēc tā, līdzko Uzņēmējs ir iesniedzis visus Uzņēmēja dokumentus un pabeidzis un pārbaudījis visus Garantijas darbus. 
Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā. 
Pasūtītājam ir tiesības vienpusēji atkāpties no Līguma, par to rakstiski paziņojot Uzņēmējam vismaz 14 dienas iepriekš un neatlīdzinot tādējādi radušos izdevumus un/vai zaudējumus, turpmāk uzskaitītajos gadījumos:
11.1.1. Uzņēmējs kavē Līgumā noteikto Darbu izpildes termiņu; 
11.1.2. Darbi vai Garantijas darbi tiek veikti neatbilstoši Latvijas Republikā spēkā esošo normatīvo aktu prasībām vai Līguma prasībām vai kvalitātes vai tehnoloģijas prasībām un pēc Pasūtītāja brīdinājuma 7 dienu laikā Uzņēmējs neuzsāk defektu un/ vai neatbilstību novēršanu un tos nenovērš Pasūtītāja norādītajā termiņā;
11.1.3. Uzņēmējs Līgumā noteiktajā kārtībā un termiņā nav iesniedzis Pasūtītājam kādu no Līguma 10.nodaļā [Apdrošināšana un bankas/ apdrošinātāja garantija] minētajiem dokumentiem, kurus atbilstoši Līguma noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam; 
11.1.4. Uzņēmējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
11.1.5. Uzņēmējs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
11.1.6. Uzņēmējam ir vairākkārtīgi piemērots Līguma Tehniskās specifikācijas pielikumā  “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktie līgumsodi” noteiktais līgumsods par tādiem pārkāpumiem, kuri rada tiešus draudus nodarbināto drošībai un veselībai. Ar tiešiem draudiem nodarbināto drošībai un veselībai saprotams darba vides risks, kas novedis vai var novest pie nodarbinātā nāves vai pie tā, ka viņa veselībai tiek nodarīti smagi traucējumi;
11.1.7. Uzņēmējs Pasūtītājam nodarījis zaudējumus; 
11.1.8. Uzņēmējs ir patvaļīgi pārtraucis Līguma izpildi;
11.1.9. Publisko iepirkumu likuma 64.panta pirmajā daļā minētajos gadījumos;
11.1.10. Uzņēmējs kādā citā veidā nepilda Līgumā noteiktās saistības un/vai pienākumus un Līguma saistību pārkāpumu nenovērš 7 dienu vai pretenzijā norādītā ilgākā laikā no Pasūtītāja pretenzijas nosūtīšanas dienas.
Pasūtītājam ir tiesības nekavējoties vienpusēji atkāpties no Līguma, par to rakstiski paziņojot Uzņēmējam un neatlīdzinot tādējādi radušos izdevumus un/vai zaudējumus, turpmāk uzskaitītajos gadījumos:
11.1.11. Uzņēmējam ir pasludināts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība, Uzņēmējs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis Uzņēmējs neatbilst Publisko iepirkumu likuma 61.panta trešās daļas 4.punktā noteiktajam;
11.1.12. Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.1.13. Uzņēmējs ir zaudējis Industriālās drošības sertifikātu.
Izbeidzot Līgumu Līguma 11.4. vai 11.5.punktā noteiktajos gadījumos:
11.1.14. Uzņēmējam nekavējoties ir jāpārtrauc Darbu vai Garantijas darbu izpilde, izņemot tādu Darbu vai Garantijas darbu, par kuriem Pasūtītājs uzteikumā atsevišķi norādījis;
11.1.15. Puses veic faktiski izpildīto Darbu vai Garantijas darbu fiksāciju, nepieciešamības gadījumā pieaicinot tiesu izpildītāju, par to sagatavojot un parakstot aktu. Aktā tiek aprakstīts izpildīto Darbu faktiskais stāvoklis Objektā un tam pielikumā tiek pievienotas aktā minēto Darbu izpildes vietu (ja ir uzsākta Darbu izpilde Objektā) stāvokļa fotofiksācijas;
11.1.16. Darbu konservācija Objektā tiek veikta par Uzņēmēja līdzekļiem vai arī Pasūtītājs šiem mērķiem var izmantot Līguma saistību izpildes nodrošinājumu;
11.1.17. Uzņēmējam pēc Līguma 11.6.1.- 11.6.3.punktā minēto pienākumu izpildes ir nekavējoties jāatstāj Darbu izpildes vieta (ja ir uzsākta Darbu izpilde Objektā);
11.1.18. Pasūtītājam nekavējoties jāsamaksā Uzņēmējam par Līgumā noteiktajā kārtībā veiktajiem un Pasūtītāja pieņemtajiem Darbiem (izņemot Līguma 11.5.2.punktā noteiktajā gadījumā);
11.1.19. Uzņēmēja rīcība ir atzīstama par atteikšanos no autoruzraudzības veikšanas, un tādejādi Pasūtītājam ir tiesības nodot autoruzraudzības veikšanu citam atbilstošās jomas speciālistam vai komersantam, kas nodarbina atbilstošas jomas speciālistu.
Pasūtītājam ir tiesības vienpusēji atkāpties no Līguma jebkurā viņam piemērotā laikā, nosūtot paziņojumu par atkāpšanos no Līguma Uzņēmējam vismaz 30 (trīsdesmit) dienas iepriekš, ja Pasūtītājam zūd nepieciešamība pēc Darbiem. Šādā gadījumā Pasūtītājs nav tiesīgs nodot Līguma turpmāku izpildi citai personai.
Uzņēmējam ir tiesības nekavējoties vienpusēji izbeigt Līgumu bez jebkāda zaudējumu atlīdzības pienākuma, par to rakstiski paziņojot Pasūtītājam, ja:
11.1.20. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
11.1.21. Pasūtītājs savas darbības vai bezdarbības dēļ kavē Līgumā noteikto samaksas termiņu ilgāk par 28 dienām un minēto trūkumu nenovērš 14 dienu laikā pēc Uzņēmēja rakstveida brīdinājuma nosūtīšanas dienas Pasūtītājam.
Izbeidzot Līgumu Līguma 11.7. vai 11.8.punktā noteiktajos gadījumos:
11.1.22. Uzņēmējam nekavējoties ir jāpārtrauc Darbu vai Garantijas darbu izpilde, izņemot tādu Darbu vai Garantijas darbu, par kuriem Pasūtītājs uzteikumā atsevišķi norādījis;
11.1.23. Puses veic faktiski izpildīto Darbu vai Garantijas darbu fiksāciju, nepieciešamības gadījumā pieaicinot tiesu izpildītāju, par to sagatavojot un parakstot aktu. Aktā tiek aprakstīts izpildīto Darbu faktiskais stāvoklis Objektā un tam pielikumā tiek pievienotas aktā minēto Darbu izpildes vietu (ja ir uzsākta Darbu izpilde Objektā) stāvokļa fotofiksācijas;
11.1.24. Darbu konservācija Objektā tiek veikta par tās Puses līdzekļiem, kura uzteikusi Līgumu;
11.1.25. Pasūtītājam jāsamaksā Uzņēmējam par faktiski veiktajiem Darbiem un Darbu izpildei iepirktajām iekārtām un materiāliem. Šīs iekārtas/ materiāli un Darbu izpildes rezultāts kļūst par Pasūtītāja īpašumu (un risku), kad Pasūtītājs ir par to samaksājis un Uzņēmējam ir radies pienākums to nodot Pasūtītāja rīcībā. Līdz tam laikam Uzņēmējs nodrošina iekārtu un Darbu izpildes rezultāta saglabāšanu un pasargāšanu no trešo personu, klimatisko apstākļu u.c. nelabvēlīgu apstākļu ietekmes;
11.1.26. Pusēm parakstot aktu, Uzņēmējam Pasūtītāja norādītajā termiņā jānodod Pasūtītājam faktiski veiktie Darbi un Darbu ietvaros izgatavotās un Darbu izpildei iepirktās iekārtas un to dokumentācija pēc tam, kad Pasūtītājs ir par minētajām iekārtām un Darbiem samaksājis;
11.1.27. Pasūtītājam ir pienākums iesniegt garantijas devējam attiecīgu rakstisku iesniegumu par garantijas atbrīvošanu, kuru parakstījusi Pasūtītāju pārstāvēt tiesīgā persona, 21 dienas laikā pēc visu 11.9.punktā uzskaitīto pienākumu izpildes.
Līgums var tikt izbeigti pirms termiņa jebkurā brīdī, Pusēm par to rakstiski vienojoties vai vienpusēji Līgumā noteiktajā kārtībā. Ja Līgums tiek izbeigts pirms termiņa, Pusēm par to noslēdzot rakstveida vienošanos, vienošanās, ievērojot Līguma 11.9.punktā noteikto, tiek atrunāta kārtība, kādā Pasūtītājam tiek nodotas iekārtas un veikta faktiski izpildīto Darbu un Darbu veikšanas vietu (ja uzsākta Darbu veikšana Objektā) stāvokļa fiksācija, kā arī apmaksa.

12. PUŠU ATBILDĪBA UN LĪGUMSODS
12.1. Puses atbild par kaitējumu un zaudējumiem, kas viņu darbības vai bezdarbības dēļ Līguma izpildes laikā nodarīts otrai Pusei un/vai trešajām personām
12.2. Uzņēmējs atbild par kaitējumu Objektam, kas rodas, veicot Darbus un/vai Garantijas darbus.
12.3. Pasūtītājs neatbild par Uzņēmēja saistībām, kuras tas uzņēmies attiecībā pret trešajām personām sakarā ar Līguma izpildi.
12.4. Ja Pasūtītājs nepamatoti neveic samaksu par Darbiem, Uzņēmējam ir tiesības prasīt no Pasūtītāja līgumsodu 0,1% apmērā, kas tiek rēķināts no kavētā maksājuma summas, par katru kavējuma dienu,  bet kopumā ne vairāk kā 10% no kavētā maksājuma summas. 
12.5. Ja Uzņēmējs kavē Līguma Tehniskajā specifikācijā noteikto projektēšanas Darbu izpildes termiņu līdz 14 dienām (ieskaitot), tad Pasūtītājam ir tiesības prasīt no Uzņēmēja līgumsodu 0,05% (nulle komats nulle piecu procentu) apmērā no Līgumcenas daļas par projektēšanas Darbiem par katru nokavēto dienu, savukārt, ja izpildes termiņš tiek kavēts vairāk kā 14 dienas, sākot ar 15. dienu – 0,1% (nulle komats viena procenta) apmērā no Līgumcenas daļas par projektēšanas Darbiem par katru nokavēto dienu, bet ne vairāk kā 10% (desmit procenti) no Līgumcenas daļas par projektēšanas Darbiem. Pasūtītājam ir tiesības šajā punktā minēto līgumsodu piemērot pēc Darbu pabeigšanas.
12.6. Ja Uzņēmējs kavē Līgumā noteikto Darbu izpildes termiņu līdz 14 dienām (ieskaitot), tad Pasūtītājam ir tiesības prasīt no Uzņēmēja līgumsodu 0,05% (nulle komats nulle piecu procentu) apmērā no Līgumcenas daļas par atlikušo Darbu izpildes vērtību, ko Pasūtītājs nav pieņēmis, par katru nokavēto dienu, savukārt, ja izpildes termiņš tiek kavēts vairāk kā 14 dienas, sākot ar 15. dienu – 0,1% (nulle komats viena procenta) apmērā no Līgumcenas daļas par atlikušo Darbu izpildes vērtību, ko Pasūtītājs nav pieņēmis, par katru nokavēto dienu, bet ne vairāk kā 10% (desmit procenti) no Līgumcenas daļas par atlikušo Darbu izpildes vērtību.
12.7. Ja Uzņēmējs Garantijas laikā Līgumā norādītajā kārtībā un termiņā vai termiņā, kas noteikts saskaņā ar Līguma noteikumiem, neveic Sistēmas remontu vai iekārtu/ materiālu aizstāšanu ar līdzvērtīgām iekārtām/ materiāliem saskaņā ar Līguma noteikumiem, Tehnisko specifikāciju un iekārtu/ materiālu ražotāja noteiktiem garantijas noteikumiem, tādējādi nenovēršot Darbu defektu, kas atklājies Garantijas laikā, Pasūtītājam ir tiesības prasīt no Uzņēmēja līgumsodu 500,00 EUR (pieci simti euro) par katru nokavēto dienu, bet ne vairāk kā 10% (desmit procenti) no Līgumcenas daļas par Sistēmas ierīkošanas Darbiem.
12.8. Ja Pasūtītājs ir parakstījis Darbu pieņemšanas un nodošanas aktu, pieņemot Darbus ar tādiem maznozīmīgiem neizpildītiem darbiem un defektiem, kas būtiski neietekmēs Darbu izmantošanu tiem paredzētajiem mērķiem, un Uzņēmējs nav ievērojis Darbu pieņemšanas un nodošanas aktā norādīto termiņu attiecīgo maznozīmīgo neizpildīto darbu un defektu novēršanai, Pasūtītājam ir tiesības prasīt no Uzņēmēja līgumsodu 250,00 EUR (divi simti piecdesmit euro) par katru nokavēto dienu, bet ne vairāk kā 10% (desmit procenti) no Līgumcenas daļas par Sistēmas ierīkošanas Darbiem. 
12.9. Ja Uzņēmējs neiesniedz Līgumā minētās apdrošināšanas polises un/vai Bankas/Apdrošinātāja garantijas, kuras atbilstoši Līguma noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam Līgumā noteiktajā termiņā, Pasūtītājam ir tiesības prasīt no Uzņēmēja līgumsodu 0,1% (nulle komats viena procenta) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.
12.10. Ja Uzņēmējs neievēro Līgumā noteiktās konfidencialitātes prasības, Pasūtītājam ir tiesības prasīt no Uzņēmēja līgumsodu 1000,00 EUR (viens tūkstotis euro) apmērā no Līgumcenas par katru gadījumu.
12.11. Ja Uzņēmējs neievēro Līgumā noteiktās valsts noslēpuma objektu un klasificētās informācijas aizsardzības prasības, Pasūtītājam ir tiesības prasīt no Uzņēmēja līgumsodu 1500,00 EUR (viens tūkstotis pieci simti euro) apmērā par IDS spēkā neesamību un 500,00 EUR (pieci simti euro) apmērā par speciālās atļaujas nenodrošināšanu par katru darbinieku.
12.12. Ja Uzņēmējs neievēro Līguma 7.2.6.punktā noteiktās prasības, Pasūtītājam ir tiesības prasīt no Uzņēmēja līgumsodu Tehniskās specifikācijas pielikumā pievienotajā dokumentā “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktie līgumsodi” noteiktajā kārtībā un apmērā.
12.13. Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus.
12.14. Par piesaistīto apakšuzņēmēju veiktajiem Darbiem un pieļautajām kļūdām attiecībā pret Pasūtītāju ir atbildīgs Uzņēmējs. Uzņēmējs ir atbildīgs par Uzņēmēja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām.
12.15. Ja Līgums tiek izbeigts Līguma 11.4. vai 11.5.punktā noteiktajos gadījumos, Uzņēmējam ir pienākums atlīdzināt Pasūtītājam visus izdevumus un zaudējumus, kas varētu rasties Pasūtītājam, lai nodrošinātu Darbu pilnīgu izpildi (t.sk. izmaksas par iepirkumu procedūru organizēšanu un Uzņēmēja veikto Darbu garantijas nodrošināšanu).

13. AUTORTIESĪBAS
Puses vienojas, ka pēc tam, kad Pasūtītājs saskaņā ar Līguma noteikumiem veicis pirmo maksājumu, Pasūtītājs iegūst visas Uzņēmēja kā autora Autortiesību likuma 15.pantā minētās esošās un nākamās mantiskās tiesības attiecībā uz saskaņā ar Līgumu radītajiem Autortiesību objektiem (visiem Darbu rezultātā sagatavotajiem dokumentiem un no tiem izrietošajiem autordarbiem). Minētās tiesības ir uzskatāmas par nodotām brīdī, kad Uzņēmējs ir saņēmis attiecīgo maksājumu no Pasūtītāja, bez jebkāda atsevišķa akta parakstīšanas Pušu starpā un šīs tiesības Pasūtītājs ir tiesīgs atsavināt citām personām. Puses vienojas, ka Pasūtītāja samaksa Uzņēmējam saskaņā ar Līgumu ietver arī autoratlīdzību un Uzņēmējs nav tiesīgs pieprasīt papildus autoratlīdzību/honorāru.
Uzņēmējs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts) vai neizmantos personiskās tiesības aizliegt lemt, kad Darbs tiks izziņots, atsaukt Darbu, pārveidot Darbu.
Attiecībā uz iepriekšminēto Uzņēmējs ar šo apliecina un garantē Pasūtītājam, ka:
13.1.1. Pasūtītājs iegūs mantiskās tiesības brīvas no trešo personu prasījumiem (t.sk., Uzņēmējs apliecina, ka Uzņēmējs un tā apakšuzņēmēji Līguma izpildē nav pārkāpuši  autortiesības un intelektuālā īpašuma tiesības reglamentējošo normatīvo aktu prasības,   t.sk., nav veikuši citu personu autortiesību un intelektuālā īpašuma tiesību aizskaršanu, kā arī prettiesiski iegūtu autortiesību un intelektuālā īpašuma objektu izmantošanu);
13.1.2. visas fiziskās personas, kuras bija iesaistītas Darbu izpildē, ir sniegušas šādus apliecinājumus par to personisko tiesību izmantošanu: autori nepieprasīs, ka  Autortiesību objektā tiek norādīti viņu vārdi, tāpat autori atļauj veikt jebkādus pārveidojumus, grozījumus vai papildinājumus Autortiesību objektā un tā dokumentācijā pēc Pasūtītāja vai trešās personas brīva ieskata;
13.1.3. Darbu ietvaros izstrādātajiem rasējumiem fizisko personu veikts saskaņojums tiek uzskatīts kā apliecinājums autora mantisko tiesību nodošanai Pasūtītājam. Uzņēmējam ir pienākums minēto izskaidrot piesaistītajiem speciālistiem un Uzņēmējs uzņemas atbildību par minēto. Ja tas nepieciešams, Uzņēmēja speciālistu nomaiņas vai  citos gadījumos pēc Pasūtītāja pieprasījuma Uzņēmējs nodrošina Autortiesību objektu izstrādē iesaistīto personu rakstisku apliecinājumu par autora mantisko tiesību nodošanu iesniegšanu Pasūtītājam;
13.1.4. nodrošinās no citām Autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai Autortiesību objektus nodotu Pasūtītājam;
13.1.5. apņemas bez Pasūtītāja rakstiskas piekrišanas nenodot trešajām personām, kā arī neizmantot trešo personu labā Līguma ietvaros radītos autortiesību objektus (Darbu rezultātā sagatavotajiem dokumentiem un no tiem izrietošajiem autordarbiem);
13.1.6. Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas, izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa Uzņēmēja piekrišana;
13.1.7. Līguma cena ietver taisnīgu atlīdzību par autora mantisko tiesību atsavināšanu.
Ievērojot iepriekšminēto, jebkuri turpmākie Autortiesību objekta labojumi, atjaunošanas, pārbūves, pārveides, paplašināšanas vai jebkuras citas izmaiņas, ko Autortiesību objektā veiks Pasūtītājs vai trešā persona, neveidos Uzņēmēja un tā piesaistīto autoru intelektuālā īpašuma tiesību pārkāpumu. Tādēļ Uzņēmējs atsakās no pretdarbības un visiem saviem nākotnes prasījumiem vai pretenzijām saistībā ar minēto.
Uzņēmēja vainas dēļ radīto trešo personu intelektuālo tiesību aizskārumu gadījumos Uzņēmējam ir pienākums:
13.1.8. bez maksas nekavējoties novērst jebkādu trešo personu tiesību aizskārumu;
13.1.9. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par intelektuālo tiesību aizskārumu;
13.1.10. segt Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu.
Ja no Uzņēmējam izmaksājamās atlīdzības saskaņā ar Līguma noteikumiem ir ieturēts līgumsods, izmaksas un/ vai zaudējumi (ja Pasūtītājs ir veicis līgumsoda, izmaksu un/vai zaudējumu ieturējumu no Izpildītājam izmaksājamās atlīdzības), minētās tiesības ir uzskatāmas par nodotām brīdī, kad Uzņēmējs ir saņēmis attiecīgā maksājuma apmaksu tādā apmērā, kas atbilst atlīdzībai, no kuras ieturēts aprēķinātais līgumsods, izmaksas un/vai zaudējumi.
Līguma 13.nodaļas [Autortiesības] noteikumiem nav laika ierobežojuma un uz to neattiecas Līguma darbības termiņš.
14. VALSTS NOSLĒPUMA OBJEKTU UN KLASIFICĒTAS INFORMĀCIJAS AIZSARDZĪBA
Uzņēmējam jānodrošina visā Līguma darbības laikā spēkā esošs vismaz trešās kategorijas Industriālās drošības sertifikāts, kas apliecina komersanta tiesības pretendēt uz pasūtījumu izpildi, kur nepieciešams izmantot konfidenciālus valsts noslēpuma objektus. Ja Uzņēmēja Industriālās drošības sertifikāta derīguma termiņš beidzas Līguma darbības laikā, Uzņēmējam ir pienākums normatīvajos aktos noteiktajā termiņā iesniegt pieteikumu Satversmes aizsardzības birojam, kā arī 14 dienu laikā pēc pieteikuma iesniegšanas rakstiski par to informēt Pasūtītāju.
Uzņēmējam ir jānodrošina atbilstoša  informācijas sistēma, kas atļauj informācijas sistēmā veikt darbu ar valsts noslēpumu saturošu informāciju kas klasificēta kā “DIENESTA VAJADZĪBĀM”.
Uzņēmējs darbiniekiem, kuri veiks darbu ar valsts noslēpuma objektu, nodrošina vismaz trešās kategorijas speciālās atļaujas pieejai konfidenciāliem valsts noslēpuma objektiem ne vēlāk kā ar brīdi, kad  tiek sākts darbs pie valsts noslēpuma objekta vai tā daļas. Uzņēmējam ir jānodrošina visā Līguma darbības laikā, lai darbiniekiem, kuri veic darbu ar valsts noslēpuma objektu, ir spēkā esošas speciālās atļaujas.
Ar drošības iestādi saskaņoto Uzņēmēja darbinieku, kuri strādās ar valsts noslēpuma objektu, sarakstu Pasūtītājs pēc Līguma noslēgšanas nosūta Objekta lietotājiem. Ja Līguma darbības laikā mainās Uzņēmēja darbinieki, kas strādā ar valsts noslēpuma objektu, Uzņēmējam ir pienākums par to informēt Pasūtītāju, iesniedzot precizētu darbinieku sarakstu.
Uzņēmējs apņemas ievērot Tehniskajā specifikācijā norādīto dokumentu klasifikāciju, kā arī visas normatīvajos aktos noteiktās klasificētas informācijas aizsardzības prasības.

15. KONFIDENCIALITĀTE
Uzņēmējs apņemas ievērot konfidencialitāti, tajā skaitā: 
15.1.1. nodrošināt Līgumā minētās un Līguma ietvaros saņemtās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
15.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi tam pieejama Līguma izpildes gaitā.
Pasūtītājs apņemas ievērot konfidencialitāti un bez Uzņēmēja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Uzņēmējs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Uzņēmējs nevar noteikt par komercnoslēpumu Līguma priekšmetu un tā izpildes rezultātu.
Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
Konfidencialitātes noteikumi neattiecas uz gadījumiem, kad informāciju jāsniedz saskaņā ar Latvijas Republikas normatīvo aktu noteikumiem vai to pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
Līguma 15.nodaļas [Konfidencialitāte] noteikumiem noteikumiem nav laika ierobežojuma un uz to neattiecas Līguma darbības termiņš.
16. FIZISKO PERSONU DATU AIZSARDZĪBA
Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no pārējām Pusēm iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. 
Veicot fizisko personu datu apstrādi, katra Puse ir atbildīga par fizisko personu datu aizsardzības nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto. 
Katrai Pusei ir pienākums šī Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem. 
Līguma ietvaros, katra Puse pēc otras Puses rakstiska pieprasījuma, nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 68  stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.
17. NEPĀRVARAMA VARA
Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas apstākļu iestāšanās rezultātā pēc Līguma spēkā stāšanās dienas.
Pusei, kas nokļuvusi Nepārvaramas varas apstākļos, nekavējoties, bet ne vēlāk kā 5 dienu laikā pēc nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstākļu apstiprinājumu un raksturojumu. 
Ja Nepārvaramas varas apstākļu dēļ Līguma saistības netiek pildītas ilgāk par 1 mēnesi, katrai Pusei ir tiesības izbeigt Līgumu, par to rakstveidā paziņojot otrai Pusei vismaz 14 dienas iepriekš. Šajā gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā. 
Par zaudējumiem, kas radušies Nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 17.2.punktam.
Par Nepārvaramas varas apstākli nav uzskatāms Izpildītāja darbinieku un citu, Līguma izpildē Izpildītāja iesaistīto personu (t.sk. apakšuzņēmēju), saistību neizpilde, nesavlaicīga vai nepienācīga izpilde.
18. STRĪDI
Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus. 
Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Darbus vai Garantijas darbus, kā arī Pasūtītājam aizturēt maksājumus vai kā citādi Pusēm  nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
19. PUŠU PĀRSTĀVJI
Lai sekmētu līgumsaistību izpildi pienācīgā kārtā un Līgumā noteiktajos termiņos, Pasūtītājs norīko pārstāvi: ____________ tālr. ________, e-pasta adrese__________  Pasūtītāja pārstāvis pilnībā pārzina Līguma noteikumus un tam ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Uzņēmēju, pieprasīt no otras Puses informāciju, sniegt informāciju otrai Pusei, nodrošināt ar Līgumu saistītās dokumentācijas nodošanu/ pieņemšanu, organizēt izpildīto Darbu pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Pasūtītāja pārstāvis nav tiesīgs parakstīt pavadzīmes, Līgumā noteiktos aktus par Darbu (to daļu) nodošanu un  pieņemšanu, izdarīt grozījumus un papildinājumus Līgumā, ieskaitot, grozīt Līguma cenu un/vai Līgumā noteiktos termiņus, izņemot gadījumus, ja Pasūtītāja pārstāvim ir izdots tam attiecīgs pilnvarojums. 
No Uzņēmēja puses tiek norīkots Uzņēmēja pārstāvis: ____________ tālr. ________, e-pasta adrese__________. Uzņēmēja pārstāvis pilnībā pārzina Līgumu, tam ir tiesības nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot dokumentāciju, Darbus u.c. dokumentus, pieprasīt no Pasūtītāja informāciju, sniegt informāciju Pasūtītājam, bet tas nav pilnvarots izdarīt grozījumus un papildinājumus Līgumā, ieskaitot, grozīt Līguma summas un/vai Darbu izpildes termiņus, izņemot gadījumus, ja pārstāvim ir izdots tam attiecīgs pilnvarojums.
Uzņēmējam, saņemot norādījumus no Līgumā noteiktā Pasūtītāja pārstāvja, ir tiesības uzskatīt, ka tās rīkojas Pasūtītāja vārdā pilnvaras ietvaros, tomēr tas neatbrīvo Uzņēmēju no atbildības, ja norādījumi ir pretrunā ar Līgumu vai normatīvajiem aktiem. Uzņēmēja pienākums ir nekavējoties rakstiski informēt Pasūtītāju par šādiem norādījumiem.
Pasūtītāja pārstāvis jebkurā laikā var sniegt Uzņēmējam norādījumus, kas var būt nepieciešami Darbu vai Garantijas darbu izpildei, to defektu un/vai neatbilstību novēršanai saskaņā ar Līgumu.
Puses var nomainīt Līgumā norādītos Pušu pārstāvjus, par to rakstiski informējot otru Pusi. Šādā gadījumā nav nepieciešams veikt grozījumus Līgumā.
20. APAKŠUZŅĒMĒJU MAIŅA UN PIESAISTĪŠANA 
Līgumam pievienots Līguma izpildē iesaistīto apakšuzņēmēju saraksts (7.pielikums) un speciālistu saraksts (8.pielikums), kurā norādīts speciālista vārds, uzvārds, amata nosaukums Līguma izpildē, sertifikāta nosaukums/izglītības dokumenta nosaukums, sertifikāta numurs/izglītības dokumenta numurs.
Uzņēmējam ir pienākums nekavējoties informēt Pasūtītāju par jebkurām izmaiņām apakšuzņēmēju sarakstā un speciālistu sarakstā norādītajā informācijā, rakstveidā nosūtot attiecīgu paziņojumu Pasūtītājam uz Pasūtītāja eAdresi. Šādā gadījumā Uzņēmējs iesniedz Pasūtītājam aktualizētu apakšuzņēmēju un/vai speciālistu sarakstu, kā arī iepirkuma procedūras nolikumā norādītos speciālista un apakšuzņēmēja kvalifikāciju apliecinošos dokumentus (ja attiecībā uz konkrēto apakšuzņēmēju vai speciālistu nolikumā bija izvirzītas kvalifikācijas prasības).
Uzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus un/vai speciālistus Līguma ietvaros noslēgta Līguma izpildē. Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.
Uzņēmējs ir atbildīgs par jebkura apakšuzņēmēja un/vai speciālista, viņa pārstāvju un nodarbināto personu rīcību vai saistību nepildīšanu, it kā tā būtu Izpildītāja paša rīcība vai saistību nepildīšana. Ja vien Līguma noteikumos nav paredzēts citādi:
20.1.1. piedāvājumā norādīto apakšuzņēmēju nomaiņai un jaunu apakšuzņēmēju iesaistei ir nepieciešama Pasūtītāja rakstveida piekrišana. Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu ne vēlāk kā 7 dienu (5 darbdienu) laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai, saskaņā ar Līguma un Publisko iepirkumu regulējošos normatīvos aktos noteiktajiem nosacījumiem un Starptautisko un Latvijas Republikas nacionālo sankciju likuma noteiktajiem nosacījumiem. Par pieņemto lēmumu Pasūtītājs rakstiski paziņo Uzņēmējam, nosūtot attiecīgo lēmumu uz Uzņēmēja eAdresi. Līgumā norādītajam pārstāvim nav tiesību pieņemt lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē;
20.1.2. Uzņēmējam jāiesniedz paziņojums Pasūtītājam ne mazāk kā 14 dienas pirms katra apakšuzņēmēja un/vai speciālista paredzētā darba sākuma datuma un šādu Darba sākuma datuma.
Pasūtītājs nepiekrīt Speciālistu sarakstā norādītā personāla un/vai apakšuzņēmēju sarakstā norādītā apakšuzņēmēja nomaiņai šajā punktā norādītajos gadījumos un gadījumos, kad speciālistu sarakstā norādītā personāla un/vai apakšuzņēmēju sarakstā norādīto apakšuzņēmēju nomaiņai piedāvātais personāls un/vai piedāvātie apakšuzņēmēji neatbilst iepirkuma dokumentācijā Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā personālam un/vai apakšuzņēmējiem, kas tika vērtēts, nosakot saimnieciski visizdevīgāko piedāvājumu. 
Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
20.1.3. piedāvātais apakšuzņēmējs neatbilst iepirkuma dokumentācijā un vai Tehniskajā specifikācijā apakšuzņēmējiem izvirzītajām prasībām;
20.1.4. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
20.1.5. piedāvātais apakšuzņēmējs, kura veicamo darbu vai sniedzamo Darbu vērtība ir vismaz 10 000 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
20.1.6. apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus, minētā panta ceturtās daļas 2., 3. un 4.punktā noteiktos termiņus skaitot no dienas, kad lūgums par apakšuzņēmēja piesaisti iesniegts Pasūtītājam. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.
21. CITI NOTEIKUMI
Katrai Pusei par Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 7 dienu laikā no to rašanās brīža rakstiski jāpaziņo otrai Pusei. 
Visi Līgumu veidojošie dokumenti iztulkojami kopumā un savstarpējā sakarībā, vispirms meklējot tādus iztulkojumus, pēc kuriem neveidojas pretrunas starp dažādiem dokumentiem. Ja kāds no Līguma pamatteksta noteikumiem ir pretrunā ar Līguma pielikumiem, piemēro Līguma pielikuma noteikumu tiktāl, cik to neierobežo Līguma pamatteksta noteikumi.
Ja saskaņā ar Līguma 21.2.punktu nav iespējams atrisināt pretrunas starp Līgumu veidojošajiem dokumentiem, priekšroka dodama tādam risinājumam, kas Pasūtītājam uzliek mazāku pienākumu apjomu vai piešķir tam lielākas tiesības.
Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam, izņemot, gadījumu, ja Izpildītājs tiek aizstāts ar citu komersantu atbilstoši normatīvo aktu noteikumiem par komersantu reorganizāciju un komersantu parēju, un šis komersants neatbilst Publisko iepirkumu likuma 61. panta trešās daļas 4. punktā noteiktajam.
Līgumā un normatīvajos aktos paredzētajos gadījumos, Puses ir tiesīgas izdarīt grozījumus Līguma noteikumos‚ savstarpēji par to vienojoties. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
Šā Līguma sadaļu virsraksti ir lietoti vienīgi ērtībai un nevar tikt izmantoti šā Līguma noteikumu interpretācijai.
Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa numuri, e-pasta adreses, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par Pusi.
Uzņēmējam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu un/vai Objektu. Uzņēmējs nodrošina, ka tā apakšuzņēmēji un darbinieki ievēro un izpilda minēto nosacījumu.
Līgums sagatavots uz ___ (___) lapām ar 8 pielikumiem (pielikumu lapu skaits neietilps Līguma lapu skaitā) elektroniska dokumenta veidā un parakstīts ar drošu elektronisko parakstu. Līguma tekstam tiek pievienoti šādi pielikumi, kas ir Līguma neatņemamas sastāvdaļas:
21.1.1. 1.pielikums – Tehniskā specifikācija;
21.1.2. 2.pielikums – Finanšu piedāvājums;
21.1.3. 3.pielikums – Darbu izpildes vietas pieņemšanas un nodošanas akta paraugs;
21.1.4. 4.pielikums – Darbu pieņemšanas un nodošanas akta paraugs;
21.1.5. 5.pielikums – Līguma saistību izpildes garantijas/galvojuma forma;
21.1.6. 6.pielikums – Apliecinājums par autora mantisko tiesību nodošanu;
21.1.7. 7.pielikums – Apakšuzņēmēju saraksts;
21.1.8. 8.pielikums – Speciālistu saraksts.
22. Pušu rekvizīti un paraksti
	Pasūtītājs:
Valsts akciju sabiedrība
 “Valsts nekustamie īpašumi”
Reģistrācijas Nr. 40003294758
Juridiskā adrese: Talejas iela 1, Rīga, LV-1026
Banka: AS “SEB banka”
Kods: UNLALV2X
Konts: LV22UNLA0002200609436
Tālr. 80002000
oficiālā elektroniskā adrese 

(paraksts*)
 
	Uzņēmējs:
 









(paraksts*)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS


Līguma 3.pielikums

DARBU IZPILDES VIETAS  PIEŅEMŠANAS UN NODOŠANAS AKTS
pie 2026.gada. ... ……. līguma Nr. IZD/…….
Par piekļuves kontroles nomaiņu Čiekurkalna 1. līnijā 1 K-1, Rīgā 

Rīgā,
                 Dokumenta datums ir tā elektroniskās  
                                                                                                       	parakstīšanas datums
							                                                                                                         
VAS “Valsts nekustamie īpašumi”, reģ. Nr. reģistrācijas Nr.40003294758 (turpmāk – Pasūtītājs), no vienas puses, un …. “……….”, reģ. Nr. ………. (turpmāk – Uzņēmējs), no otras puses (Pasūtītājs un Uzņēmējs kopā – saukti Puses, bet katrs atsevišķi Puse), saskaņā ar 2026. gada …. ……. līgumu Nr. IZD/………. “Par piekļuves kontroles nomaiņu Čiekurkalna 1. līnijā 1 K-1, Rīgā”, (turpmāk – Līgums), parakstot šo aktu (turpmāk – Akts), apliecina un konstatē sekojošo:

1. Pasūtītājs ir nodevis, bet Uzņēmējs ir pieņēmis Objekta darbu zonas Līgumā noteikto Darbu izpildei, kas atzīmētas akta pielikumā pievienotajos ēkas plānos un DOP ģenerālplānā apzīmēto teritoriju būvlaukuma ierīkošanai. Par ēkas plānos norādītajām darbu zonām Uzņēmējs nes atbildību tikai DVP norādītajos un/ vai ar Lietotāju saskaņotajos Darbu veikšanas laikos un Darbu veikšanas vietās.  
2. Uzņēmējs ir apsekojis Objektu un tam ir ierādīta Darbu veikšanas vieta un Darbu izpildei nepieciešamo materiālu un iekārtu uzglabāšanas vietas, kas atzīmētas akta pielikumā pievienotajā Objekta plānā.
3. Uzņēmējam ir ierādītas pieslēguma vietas elektroenerģijas un ūdens padevei Darbu izpildei. 
4. No akta parakstīšanas dienas līdz Darbu pieņemšanas un nodošanas akta parakstīšanas dienai Uzņēmējs uzņemas materiālo atbildību par Objektu, t.sk., bet ne tikai par Līguma darbības laikā Objektam un/vai Pasūtītājam un/vai trešajām personām radītajiem zaudējumiem un kaitējumu.
5. Saskaņā ar Līguma noteikumiem Darbu izpildes termiņš ir 8 (astoņi) mēneši no Līguma spēkā stāšanās dienas. 
6. Akts sagatavots uz .. (….) lap.. (pielikumu lapu skaits nav iekļauts Akta lapu skaitā) elektroniska dokumenta veidā un parakstīts ar drošu elektronisko parakstu. Aktam tiek pievienoti šādi pielikumi, kas ir Akta neatņemamas sastāvdaļas – DOP ģenerālplāns uz .. lap.., ēku plānu fragmenti ar tajos atzīmētajām darbu zonām uz .. lap...

	Pasūtītājs:  
(paraksts*) 
Amats, vārds, uzvārds 
	Uzņēmējs:  
(paraksts*) 
Amats, vārds, uzvārds 




*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.



Līguma 4.pielikums
Darbu nodošanas un pieņemšanas akts
pie 2026.gada. ... ……. līguma Nr. IZD/…….
Par piekļuves kontroles nomaiņu Čiekurkalna 1. līnijā 1 K-1, Rīgā

	Rīgā, 
	Dokumenta datums ir tā 
elektroniskās parakstīšanas datums 
 



VAS “Valsts nekustamie īpašumi”, reģ. Nr. reģistrācijas Nr.40003294758 (turpmāk – Pasūtītājs), no vienas puses, un …. “……….”, reģ. Nr. ………. (turpmāk – Uzņēmējs), no otras puses (Pasūtītājs un Uzņēmējs kopā – saukti Puses, bet katrs atsevišķi Puse), saskaņā ar 2026. gada …. ……. līgumu Nr. IZD/………. “Par piekļuves kontroles nomaiņu Čiekurkalna 1. līnijā 1 K-1, Rīgā”, (turpmāk – Līgums), parakstot šo aktu (turpmāk – Akts), apliecina un konstatē sekojošo:
 
1. Puses apliecina, ka Uzņēmējs saskaņā ar Līgumu un tā pielikumiem (tai skaitā saskaņā ar Tehnisko specifikāciju) Pasūtītāja interesēs un pienācīgā kvalitātē ir izpildījis Darbus pilnā apjomā un atbilstošā kvalitātē, izņemot tādus maznozīmīgus neizpildītos darbus un defektus, kas būtiski neietekmēs Darbu izmantošanu tiem paredzētajiem mērķiem (līdz brīdim vai kamēr šis darbs tiks pabeigts un šie defekti tiks novērsti), kas pievienoti šī  Darbu Pieņemšanas – nodošanas akta pielikumā, un kuri ir jāpabeidz līdz ___.___._______ (ja attiecināms).
2.  Parakstot šo aktu Puses apliecina, ka Uzņēmējs ir nodevis un Pasūtītājs ir pieņēmis visus dokumentus, kuriem saskaņā ar normatīvajiem aktiem ir jābūt Izpildītāja rīcībā (tai skaitā, bet ne tikai – projektu, izpilddokumentāciju ar  pielietoto materiālu atbilstības dokumentiem, shēmas un mērījumus, iekārtu garantiju apliecinošus dokumentus, Sistēmu lietošanas instrukcijas), kā arī visi Pasūtītāja prasībās noteiktie papildus iesniedzamie dokumenti un veicis Objekta Lietotāja darbinieku apmācību Sistēmu lietošanai.
3. Saskaņā ar Līguma noteikumiem Darbu pabeigšanas datums ir ___.___.________. Faktiskais Darbu pabeigšanas datums ir ___.___.______. 
4. Garantijas laiks ir 24 (divdesmit četri) mēneši no Darbu pabeigšanas dienas.
5. Parakstot šo aktu, Uzņēmējs nodod un Pasūtītājs pieņem Objektu.
6. Saskaņā ar Līguma 3.1.punktu, par Darbu izpildi Pasūtītājs apņēmies samaksāt Uzņēmējam ___ EUR (___________) bez PVN. Darbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
7. No Uzņēmējam izmaksājamās summas, saskaņā ar Līguma 3.8. punktu, Pasūtītājs veic līgumsoda ieturējumu _________ EUR (___________ euro un ___ centi) (ja attiecināms).
8. Akts sagatavots uz __ (____) lapām elektroniska dokumenta veidā un parakstīts ar drošu elektronisko parakstu, tam pielikumā pievienots mazāk nozīmīgo neizpildītos darbu un defektu saraksts uz ___ lapām.
	Pasūtītājs:  
(paraksts*) 
Amats, vārds, uzvārds 
	
	Uzņēmējs:  
(paraksts*) 
Amats, vārds, uzvārds 


 
*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU. 
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS. 



Līguma 5.pielikums
Speciālo noteikumu pielikums ___________:
Būvdarbu līguma izpildes nodrošinājuma veidnes paraugs (apdrošinātājam)


<apdrošināšanas sabiedrības/ ārvalsts apdrošināšanas filiāles nosaukums, reģistrācijas numurs, juridiskā adrese, e-pasta adrese> (turpmāk – Apdrošinātājs)

Kam: <Pasūtītāja nosaukums> <reģistrācijas numurs> <adrese> (turpmāk – Apdrošinātais)

PIRMĀ PIEPRASĪJUMA, NEATSAUCAMA, BEZNOSACĪJUMA LĪGUMA (SAISTĪBU) IZPILDES GARANTIJA

<Vietas nosaukums>, <gads>.gada <datums>.<mēnesis>

<gads>.gada <datums>.<mēnesis> noslēgtais līgums „<Līguma nosaukums>” (Nr.<līguma numurs>; turpmāk – Līgums).
Līguma objekts: ____________________.

Mēs zinām, ka ___________________ <Uzņēmēja nosaukums> <reģistrācijas numurs> <adrese> (turpmāk – Apdrošinājuma ņēmējs) noslēdza Līgumu, kurā ir noteikts, ka Apdrošinājuma ņēmējam ir pienākums iesniegt Apdrošinātajam Līguma (saistību) izpildes garantiju (turpmāk – Izpildes garantija) uz termiņu, kas noteikts Līgumā.

Ar šo izdoto Izpildes garantiju Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) apņemas izmaksāt Apdrošinātajam <summa cipariem> EUR (<summa vārdiem> euro) apdrošināšanas atlīdzību pēc Apdrošinātā pirmā rakstiskā pieteikuma. Apdrošinātājs apdrošināšanas atlīdzību apņemas izmaksāt Apdrošinātajam pamatojoties uz šajā Izpildes garantijā atrunātajiem noteikumiem. Šajā Izpildes garantijā atrunātie noteikumi ir jāievēro Apdrošinātājam un citiem subjektiem, kas darbojas Apdrošinātāja vārdā.

Ar šo izdoto Izpildes garantiju un apdrošināšanas polisi Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām apliecina, ka šīs Izpildes garantijas ietvaros par apdrošināšanas gadījumu tiks uzskatīta jebkura Apdrošinājuma ņēmēja Līgumā noteikto saistību pilnīga vai daļēja neizpilde, līdz galam neizpildīta saistība vai nepienācīga saistību izpilde, t.sk., bet ne tikai:
· ja Apdrošinājuma ņēmējs nav pagarinājis šo Izpildes garantiju, tai skaitā, ja tas nav izdarīts, jo Apdrošinājuma ņēmējam iestājusies maksātnespēja, gadījumā, ja <____> dienas pirms Izpildes garantijas beigu datuma saskaņā ar Līguma noteikumiem nav izdots Līguma izpildes apstiprinājums;
· ar Līgumu neuzsākti vai nepabeigti darbi, kas ir bijuši jāizpilda, t.sk. visu iespējamo trūkumu novēršanai vai izlabošanai saskaņā ar Līgumu;
· ar Līgumu neizpildītās vai līdz galam neizpildītās garantijas saistības visu iespējamo defektu novēršanai vai izlabošanai saskaņā ar Līgumu;
· ar Līgumu noteiktā jebkura saistību neizpilde par ko ir paredzēti tīri finansiālie zaudējumi (t.sk. līgumsodi, nokavējuma procenti un citi sodi), kurus Apdrošinātajam nav jāaprēķina un jāpierāda, lai saņemtu atlīdzības izmaksu, u.c.

Pamatojoties uz faktu, ka Apdrošinājuma ņēmējs ir noslēdzis Līgumu ar Apdrošināto, Apdrošinājuma ņēmējs apņemas izpildīt Līgumā minētos uzdevumus un pienākumus. Izpildes garantijas apdrošināšanas atlīdzība jāizmaksā pamatojoties uz sekojošiem nosacījumiem:

1) Apdrošinātājam ir pienākums izmaksāt apdrošināšanas atlīdzību pilnā apmērā Apdrošinātajam par jebkuriem pilnībā vai daļēji neizpildītiem, nepienācīgi izpildītiem darbiem vai uzņemtām saistībām, kas bija jāveic saskaņā ar Līgumu, bet kuras pilnībā vai daļēji nav izpildītas vai ir izpildītas nepienācīgi.
2) Ja Apdrošinātāja ņēmējs rupjas neuzmanības dēļ nav izpildījis vai nepilnīgi izpildījis saistības, darbus, kas bija jāveic saskaņā ar Līgumu, tas tiks uzskatīts par apdrošināšanas gadījumu šīs Izpildes garantijas un apdrošināšanas polises kontekstā, un Apdrošinātājam šādā gadījumā nav tiesību atteikties izmaksāt Apdrošinātajam tā pieprasīto apdrošināšanas atlīdzību. Ja Apdrošinātais rupjas neuzmanības dēļ nav izpildījis vai nepilnīgi izpildījis saistības, kas bija jāveic saskaņā ar Līgumu, tas tiks uzskatīts par apdrošināšanas gadījumu šīs Izpildes garantijas un apdrošināšanas polises kontekstā, un Apdrošinātājam šādā gadījumā nav tiesību atteikties izmaksāt Apdrošinātajam tā pieprasīto apdrošināšanas atlīdzību.
3) Izdodot Izpildes garantiju un apdrošināšanas polisi Apdrošinātājs apliecina, ka Apdrošinātājs ir ieguvis visu nepieciešamo informāciju no Apdrošinājuma ņēmēja un no Apdrošinātā, lai pilnībā izvērtētu visus riskus un izpildītu ar šo Izpildes garantiju uzņemtās, līgumiskās saistības, kā arī apliecina, ka Apdrošinātājs un Apdrošinājuma ņēmējs apdrošināšanas līgumā ir vienojušies, ka Apdrošinājuma ņēmējam ir pienākums bez iebildumiem samaksāt naudas summu Apdrošinātājam tādā apmērā, kādā Apdrošinātājs ir izmaksājis pēc Apdrošinātā pieprasījuma.
4) Apdrošinātājs apliecina, ka tam nav pretenziju, iebildumu pret Apdrošinājuma ņēmēju un Apdrošināto par pirms apdrošināšanas līguma noslēgšanas saņemto informācijas apjomu un kvalitāti, kā arī, ka Apdrošinātājs ar šo neatsaucami un bez atrunām atsakās no tiesībām apstrīdēt jebkuru Apdrošinātā pieprasījumu veikt apdrošināšanas atlīdzības izmaksu (pieprasījuma veikt apdrošināšanas atlīdzības izmaksu neapstrīdamība).
5) Apdrošinātājs nepiemēros Apdrošināšanas līguma likuma 31.panta otrās daļas 4. un 5. punktā minētos noteikumus, saņemot Pasūtītāju pieprasījumu līdz Izpildes garantijas beigu datumam.

Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t.sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) pēc Apdrošinātā pirmā pieprasījuma 7 (septiņu) dienu laikā pēc atlīdzības pieprasījuma saņemšanas izmaksā apdrošināšanas atlīdzību Apdrošinātajam tā pieprasītajā apmērā, kas nav lielāka par <summa cipariem> EUR (<summa vārdiem> euro).

Pamatojoties uz Izpildes garantiju Apdrošinātajam nav pienākums iesniegt Apdrošinātājam pierādījumus par pilnīgu vai daļēju ar Līguma uzlikto saistību neizpildi un/ vai zaudējumu iestāšanās faktu un/ vai apmēru, taču Apdrošinātajam atlīdzības pieprasījumā ir jānorāda, kādas saistības Apdrošinājuma ņēmējs nav izpildījis pilnībā vai daļēji.

Izpildes garantija neuzliek Apdrošinātājam pienākumu izmaksāt apdrošināšanas atlīdzību tikai tādā gadījumā, ja Līgumā uzliktās saistības pilnībā vai daļēji nav izpildītas un ir radušies zaudējumi, ja tas bijis tiešā cēloņsakarībā ar apstākļiem, kuri, pamatojoties uz Līgumu un Latvijas Republikā spēkā esošajiem normatīvajiem aktiem, ir atzīti par nepārvaramu varu (“Force Majoure”).

Pamatojoties uz Izpildes garantiju, Apdrošinātājs apņemas apdrošināšanas atlīdzību izmaksāt tikai Apdrošinātajam, citkārt Apdrošinātajam nav tiesību Izpildes garantijas saistības nodot trešajām personām.

Apdrošinātāja pienākumi pret Apdrošināto un Apdrošinājuma ņēmēju saskaņā ar Izpildes garantiju stājas spēkā mirklī, kad Apdrošinājuma ņēmējs Apdrošinātājam ir apmaksājis apdrošināšanas prēmiju un citus maksājumus, ja tādi ir bijuši jāveic, un ir spēkā līdz __________ (datums). Ja Apdrošinātais, pamatojoties uz kādu no Līguma punktiem rakstiskā veidā lūgs pagarināt šo Izpildes garantiju, Apdrošinājuma ņēmējam ir pienākums par to informēt Apdrošinātāju, kurš drīkst pagarināt Izpildes garantijas darbības termiņu līdz pieprasījumā norādītajam laikam. Apdrošinātais arī pats uz Apdrošinājuma ņēmēja risku un rēķinu var lūgt Apdrošinātāju pagarināt šo Izpildes garantiju. Apdrošinātājs un Apdrošinājuma ņēmējs Izpildes garantiju drīkst izbeigt vai veikt tajos grozījumus tikai ar Apdrošinātā iepriekšēju rakstiski saņemtu piekrišanu.

Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts šīs garantijas spēkā esamības laikā.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Domstarpības un visi strīdi, kas radušies saistībā ar piedāvājuma nodrošinājumu un kurus nav iespējas atrisināt sarunu ceļā starp Apdrošinātāju, Apdrošināto un Apdrošinājuma ņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Šī Izpildes garantija ir neatņemama apdrošināšanas līguma Nr. _________un polises Nr. __________ daļa. Izpildes garantija, apdrošināšanas līgums un polise ir izdota saskaņā ar 20__. _____. _______________ apdrošināšanas noteikumiem Nr. ________________ (turpmāk – Noteikumi). Pretrunu gadījumā starp šo Izpildes garantiju un Noteikumiem, Noteikumus piemēro tikai tiktāl, ciktāl šajā Izpildes garantijā nav noteikts citādi – visos gadījumos juridiski prevalē šajā Izpildes garantijā ietvertie noteikumi un nosacījumi.


	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<Apdrošināšanas sabiedrības/ ārvalsts apdrošināšanas filiāles zīmoga nospiedums>





Speciālo noteikumu pielikums ___________:
Būvdarbu līguma izpildes nodrošinājuma veidnes paraugs (bankām)

<Pasūtītāja nosaukums> <reģistrācijas numurs> <adrese>

PIRMĀ PIEPRASĪJUMA, NEATSAUCAMA, BEZNOSACĪJUMA LĪGUMA (SAISTĪBU) IZPILDES GARANTIJA

<Vietas nosaukums>, <gads>.gada <datums>.<mēnesis>

Mēs, <kredītiestādes/kredītiestādes filiāles/ārvalsts kredītiestādes filiāles nosaukums, reģistrācijas numurs, juridiskā adrese, e-pasta adrese> (turpmāk – Banka), neatsaucami, neatkarīgi no  <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) juridiskā spēka (t.sk. jebkādiem strīdiem saistībā ar to), bez jebkādiem nosacījumiem un atsakoties no jebkādām atrunām, ierunu tiesībām, t.sk. atsakoties izmantot mūsu klienta - <Uzņēmēja nosaukums> <reģistrācijas numurs> <adrese> (turpmāk – Uzņēmējs), kā galvenā parādnieka, jebkādas atrunas, ierunas, pēc pirmā Jūsu – VAS “Valsts nekustamie īpašumi”, reģistrācijas Nr. 40003294758, turpmāk – Pasūtītājs, pieprasījuma 

[bookmark: _Hlk215663272]uzņemamies pienākumu 7 dienu, bet ne mazāk kā 5 darba dienu laikā no Pasūtītāja rakstiska pieprasījuma, kurā minēts, ka Uzņēmējs nav izpildījis no Līguma izrietošās saistības, tostarp, ja Uzņēmējs nav pagarinājis šo garantiju (turpmāk – Garantija), tai skaitā, ja iestājusies maksātnespēja,  gadījumā, ja <28> dienas pirms Garantijas beigu datuma saskaņā ar Līgumu nav izdots Līguma izpildes apstiprinājums, norādot ko Uzņēmējs nav izpildījis,

saņemšanas dienas, neprasot Pasūtītājam pamatot savu pieprasījumu, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> euro), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam Bankā ne vēlāk kā Garantijas beigu datumā - <gads>.gada <datums>.<mēnesis>[footnoteRef:1]. [1:  Datums <70> dienas pēc Garantijas laika paredzamā beigu datuma.] 


Pieprasījumu paraksta Pasūtītāju pārstāvēt tiesīga persona, kuras identitāte un pārstāvības tiesības:
· apliecināti notariālā kārtībā – pieprasījumu nosūtot uz Bankas adresi; vai
· apliecinājusi kredītiestāde, kas apkalpo Pasūtītāju - pieprasījumu iesniedzot ar bankas, kas apkalpo Pasūtītāju starpniecību un nosūtot uz Bankas adresi vai uz SWIFT: ________________; vai
· apliecina drošs elektronisks paraksts uz pieprasījuma, kas noformēts kā elektronisks dokuments un nosūtīts uz Bankas elektroniskā pasta adresi: _________________________.

Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts Garantijas spēkā esamības laikā.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), bet attiecībā uz jautājumiem, ko neregulē minētie noteikumi - Latvijas Republikas normatīvie tiesību akti. Domstarpības un visi strīdi, kas radušies saistībā ar šo garantiju un kurus nav iespējas atrisināt sarunu ceļā starp Banku, Pasūtītāju un Uzņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.


	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<kredītiestādes/kredītiestādes filiāles/ārvalsts kredītiestādes filiāles  zīmoga nospiedums>

[bookmark: _Hlk534285750]Līguma 6.pielikums

APLIECINĀJUMS PAR AUTORA MANTISKO TIESĪBU NODOŠANU


Es, ____ (vārds, uzvārds, personas kods) apliecinu un garantēju, ka saskaņā ar ____ līgumu Nr.___ “___” (turpmāk – Līguma), parakstot šo apliecinājumu:

1. [bookmark: _Hlk7176660]bez papildus atlīdzības nododu manas kā autora Autortiesību likuma 15.pantā norādītās esošās mantiskās tiesības brīvas no trešo personu prasījumiem (t.sk., apliecinu, ka nav pārkāptas autortiesības un intelektuālā īpašuma tiesības reglamentējošo normatīvo aktu prasības) attiecībā uz saskaņā ar Līgumu radīto būvniecības ieceres realizācijai nepieciešamo dokumentu un citu Projektēšanas darbu ietvaros sagatavoto dokumentāciju (norādīt kāda dokumentācija) un no tiem izrietošajiem autordarbiem (turpmāk – Autortiesību objekts). Minētās tiesības Pasūtītājs ir tiesīgs atsavināt citām personām. 
2. [bookmark: _Hlk7176889]neizmantošu Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).
3. nepieprasīšu, ka  Autortiesību objektā tiek norādīts mans vārds, atļauju veikt jebkādus pārveidojumus, grozījumus vai papildinājumus Autortiesību objektā un tā dokumentācijā pēc Pasūtītāja vai trešās personas brīva ieskata; 
4. Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas (t.sk.Objektu), izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa mana piekrišana.
5. [bookmark: _Hlk34323759]nenodošu bez Pasūtītāja rakstiskas atļaujas trešajām personām, kā arī neizmantošu trešo personu labā Autortiesību objektu;
6. jebkuri turpmākie Objekta labojumi, atjaunošanas, pārbūves, pārveides, paplašināšanas vai jebkuras citas izmaiņas, ko Objektā veiks Pasūtītājs vai trešā persona, neveidos autora intelektuālā īpašuma tiesību pārkāpumu, līdz ar to atsakos no pretdarbības un visiem saviem nākotnes prasījumiem vai pretenzijām saistībā ar minēto;
7. šim apliecinājuma nav laika ierobežojuma un uz to neattiecas Līguma darbības termiņš.


[parakstītāja vārds, uzvārds] 	[personiskais paraksts]	[datums]




